hotchpotch/miracl-hf-unified huggingface dataset:
สถานีพระราม 9
สถานีพระราม 9 (, รหัส BL20) เป็นสถานีรถไฟฟ้าใต้ดิน ในเส้นทางรถไฟฟ้ามหานคร สายเฉลิมรัชมงคล ที่ถนนรัชดาภิเษก-ห้วยขวาง กรุงเทพมหานคร บริเวณแยกพระราม 9 มีทำเลอยู่ในย่านธุรกิจ อาคารสำนักงาน ศูนย์การค้าด้านอุปกรณ์คอมพิวเตอร์ และสถานบันเทิงย่านรัชดาภิเษก
ถนนรัชดาภิเษก บริเวณทิศเหนือของสี่แยกพระราม 9 จุดบรรจบถนนรัชดาภิเษก, ถนนอโศก-ดินแดง และถนนพระราม 9 ในพื้นที่แขวงดินแดง เขตดินแดง และแขวงห้วยขวาง เขตห้วยขวาง กรุงเทพมหานคร
ใช้สัญลักษณ์เป็นรูปเลข 9 ไทย (๙) เนื่องจากสถานีตั้งอยู่บริเวณสี่แยกพระราม 9 จุดตัดถนนพระราม 9 โดยใช้สีแดงเพื่อบ่งบอกถึงความเป็นย่านธุรกิจ หรือตลาด
เป็นสถานีใต้ดิน กว้าง 23 เมตร ยาว 199 เมตร ระดับชานชาลาอยู่ลึก 18 เมตรจากผิวดิน เป็นชานชาลาแบบเกาะกลาง (Station with Central Platform)แบ่งเป็น 3 ชั้น ประกอบด้วยภายในสถานีพระราม 9 ได้จัดให้มีส่วนร้านค้าหรือ เมโทรไนน์ ที่ชั้นบนสุดของสถานี เปิดให้บริการวันที่ 1 พฤศจิกายน 2556 และยังมีทางเข้าสู่ศูนย์การค้าเซ็นทรัลพลาซา แกรนด์ พระราม 9 ที่ชั้น B ของศูนย์การค้า เพื่อเชื่อมทางเดินเข้าตัวสถานีที่ชั้นบนสุดของสถานี นับเป็นอาคารอสังหาริมทรัพย์หลังที่สองที่สามารถเจาะตัวสถานีเพื่อทำทางเดินเข้าสู่สถานีได้
สถานีวัดมังกร
สถานีวัดมังกร () เป็นสถานีรถไฟฟ้าใต้ดิน ในเส้นทางรถไฟฟ้ามหานคร สายเฉลิมรัชมงคล ส่วนต่อขยายหัวลำโพง-บางแค ซึ่งโครงการยังอยู่ระหว่างการก่อสร้าง โดยเป็นสถานีในระบบใต้ดินที่อยู่ใจกลางย่านธุรกิจของชาวไทยเชื่อสายจีน ในแนวถนนเจริญกรุง กรุงเทพมหานคร บริเวณย่านวัดมังกรกมลาวาส (วัดเล่งเน่ยยี่) ใกล้กับถนนเยาวราช ซึ่งถือเป็นไชน่าทาวน์ของเมืองไทย
ถนนเจริญกรุง บริเวณสี่แยกแปลงนาม (จุดบรรจบถนนเจริญกรุง, ถนนแปลงนาม และถนนพลับพลาไชย) ใกล้กับวัดมังกรกมลาวาส (วัดเล่งเน่ยยี่) ในพื้นที่แขวงป้อมปราบ เขตป้อมปราบศัตรูพ่าย และแขวงสัมพันธวงศ์ เขตสัมพันธวงศ์ กรุงเทพมหานคร
สถานีวัดมังกรเป็นหนึ่งในสถานีรถไฟฟ้าที่มีตัวสถานีอยู่ใจกลางพื้นที่เมืองเก่าของกรุงเทพมหานคร ภายในขอบเขตระหว่างแม่น้ำเจ้าพระยา คลองรอบกรุง และคลองผดุงกรุงเกษม โดยแผนงานก่อนหน้านี้ได้ระบุที่ตั้งสถานีและจุดขึ้น-ลงสถานีอยู่ที่ซอยเจริญกรุง 16 (ตรอกอิสรานุภาพ หรือตรอกเล่งบ๊วยเอี้ย) หรือตลาดใหม่เยาวราช ซึ่งถือเป็นย่านการค้าเก่าแก่ใกล้กับโบราณสถานที่สำคัญคือวัดมังกรฯ เป็นย่านที่มีวิถีชุมชนเป็นเอกลักษณ์และเกี่ยวเนื่องกับประวัติศาสตร์การตั้งถิ่นฐานของชาวไทยเชื้อสายจีน ดังนั้นแผนการเวนคืนเพื่อก่อสร้างสถานีบริเวณซอยเจริญกรุง 16 จึงได้รับการคัดค้านอย่างหนักจากประชาชนส่วนหนึ่งที่ได้รับผลกระทบ ซึ่งในแผนเดิมของ การรถไฟฟ้าขนส่งมวลชนแห่งประเทศไทย ได้ตัดสินใจยกเลิกการก่อสร้างสถานีแห่งนี้ แต่หลังจากเปิดรับฟังความคิดเห็น จึงมีทางออกร่วมกันคือปรับเปลี่ยนทางขึ้น-ลงสถานีมาใช้พื้นที่ว่างที่อยู่ใกล้เคียงแทน ได้แก่พื้นที่รกร้างตรงข้ามวัดมังกรฯ และหน้าโรงภาพยนตร์ศิริรามา (ป้ายรถประจำทางวัดมังกรฯ ระหว่างสี่แยกแปลงนามและห้าแยกหมอมี) เพื่อลดผลกระทบจากการเวนคืน โดยจุดศูนย์กลางสถานีอยู่ที่บริเวณสี่แยกแปลงนาม ซึ่งอยู่ถัดออกไปจากซอยเจริญกรุง 16 ประมาณ 200-300 เมตร
นอกจากนี้ ด้วยที่ตั้งสถานีที่เป็นย่านการค้าหนาแน่นบนถนนเจริญกรุงซึ่งเป็นถนนสายหลักในย่านเมืองเก่า และเป็นถนนที่มีพื้นที่แคบ มีการจราจรคับคั่งตลอดทั้งวัน จึงจำเป็นต้องมีการวางแผนก่อสร้างเส้นทางและตัวสถานีวัดมังกรฯ อย่างระมัดระวัง โดยเลือกวิธีการก่อสร้างแบบไม่เปิดหน้าดิน เพื่อลดผลกระทบจากการปิดการจราจร
การออกแบบตัวสถานีทั้งภายนอกบริเวณระดับดินและภายใน มีรูปแบบสถาปัตยกรรมจีน-โปรตุเกส หรือชิโนโปรตุกีส เพื่อให้สอดคล้องกับสภาพแวดล้อมโดยรอบ และยังสื่อสารถึงวัฒนธรรมแบบไทย-จีนของประชาชนชาวเยาวราชเป็นหลัก รวมถึงได้นำลวดลายของมังกรมาประดับใช้ในบริเวณสถานี ตั้งแต่เพดานบริเวณชั้นจำหน่ายบัตรโดยสาร และบริเวณหัวเสาในสถานีที่ใช้สลับกับประแจจีนและลายดอกบัว และบริเวณทางลงเข้าสู่ตัวสถานี ได้มีการออกแบบเพดานให้มีความรู้สึกเหมือนกำลังลงไปอยู่ใต้ท้องของมังกร โดยให้ประตูทางเข้าสถานีเป็นส่วนหาง และหัวของมังกรอยู่ภายในบริเวณสถานี
ตราสัญลักษณ์ของสถานีเป็นมังกร เพื่อสื่อถึงย่านไชน่าทาวน์ ถนนเยาวราชและวัดมังกรกมลาวาส และใช้สีแดงตกแต่งภายในเนื่องมาจากเป็นสีมงคลของชาวจีน ส่วนกระเบื้องหัวเสาใช้
ลวดลายของประแจจีนบุพื้นสีทอง สลับกับกระเบื้องลายดอกบัว
เป็นชานชาลาต่างระดับ (Station with Stack Platform) เนื่องจากถนนเจริญกรุงมีพื้นที่คับแคบ ทำให้ต้องสร้างอุโมงค์ซ้อนกันแบ่งเป็น 3 ชั้น ประกอบด้วย
สถานีท่าพระ
สถานีท่าพระ () เป็นสถานีรถไฟฟ้าในเส้นทางรถไฟฟ้ามหานคร สายเฉลิมรัชมงคล ส่วนต่อขยาย ซึ่งโครงการยังอยู่ระหว่างการก่อสร้าง โดยเป็นสถานีที่เชื่อมต่อทั้งสองส่วนของสายเฉลิมรัชมงคลเข้าไว้ดัวยกัน ก่อให้เกิดเป็นเส้นทางรถไฟฟ้าวงแหวนภายในเขตกรุงเทพมหานครชั้นกลางและชั้นใน ยกระดับเหนือแยกท่าพระ บริเวณจุดตัดระหว่าง ถนนจรัญสนิทวงศ์ ถนนเพชรเกษม และถนนรัชดาภิเษกฝั่งใต้ ในพื้นที่เขตบางกอกใหญ่ กรุงเทพมหานคร
แยกท่าพระ บริเวณจุดตัดระหว่าง ถนนจรัญสนิทวงศ์ ถนนเพชรเกษม และถนนรัชดาภิเษกฝั่งใต้ ในพื้นที่เขตบางกอกใหญ่ กรุงเทพมหานคร
สถานีท่าพระเป็นสถานีเดียวของระบบขนส่งมวลชนกรุงเทพมหานคร ที่มีลักษณะพิเศษสำคัญหลายจุด อาทิ เป็นสถานีที่เชื่อมต่อระหว่างเส้นทางในสายเดียวกันคือสายเฉลิมรัชมงคล เป็นสถานีที่ยกระดับคร่อมอุโมงค์ลอดถนนจรัญสนิทวงศ์และสะพานข้ามแยกท่าพระของถนนเพชรเกษม และเป็นสถานีเชื่อมต่อที่สำคัญของฝั่งธนบุรี รองจากสถานีบางหว้าที่มีลักษณะการเชื่อมต่อที่ไม่ต่างจากกัน ทำให้การก่อสร้างสถานีต้องใช้ลักษณะเชิงวิศวกรรมชั้นสูง เพื่อไม่ให้เกิดผลกระทบต่อการจราจรบนท้องถนน และบนสะพานข้ามแยก
ใช้สีน้ำเงินตกแต่งบริเวณเสาสถานี ประตูกั้นชานชาลา ทางขึ้น-ลงสถานี และป้ายบอกทางต่าง ๆ ในสถานี เพื่อบ่งบอกว่าเป็นสถานีในเส้นทางรถไฟฟ้าสายสีน้ำเงิน ส่วนหลังคาใช้สีเทาเพื่อสื่อว่าเป็นสถานีรายทาง กรณีนี้จะแตกต่างจากสถานีบางหว้า และสถานีบางขุนนนท์ที่ใช้หลังคาสีน้ำเงิน เนื่องจากสถานีท่าพระเป็นสถานีเชื่อมต่อระหว่างสายทางในเส้นทางเดียวกัน จึงไม่ถือว่าเป็นการเชื่อมต่อระหว่างสาย
เป็นสถานียกระดับและใช้ชานชาลารูปแบบต่างกัน ชานชาลาส่วนใต้ (เส้นเพชรเกษม) เป็นชานชาลาด้านข้าง (Station with Side Platform) และชานชาลาส่วนเหนือ (เส้นจรัญสนิทวงศ์) เป็นชานชาลาแบบกลาง (Station with Central Platform)
สาคละ
นครสาคละ เมืองสาคละ หรือสาคล (สากล,สกล) เป็นเมืองหลวงของแคว้นมัจฉะ เมืองนี้ เป็นต้นกำเนิดตำนาน มิลินทปัญหา โดยเป็นเรื่องสมัยหลังพุทธกาล 500 ปี มีกษัตริย์ชาวกรีกนามว่า เมร์นันเดอร์ หรือ นามบาลีว่า มหาราชมิลินท์ ได้ยกทัพมาที่แคว้นสาคละแห่งนี้ และ สามารถยึดครองเมืองได้ และ ด้วยทิฐิมานะของพระเจ้ามิลินท์ว่าตนเชี่ยวชาญศาสนาและคัมภีร์ จึงให้ทหารนำตัวนักบวชลัทธิต่างรวมถึงพระสงฆ์มาตอบคำถามธรรมของพระเจ้ามิลินท์ แต่ถ้านักบวชท่านนั้นตอบไม่ได้ก็จะถูกจับประหาร เหล่า พระสงฆ์ พรามหณ์ โยคี ต่างพากันหนีตายไปแคว้นอื่นเมืองอื่น แต่มีพระภิกษุหนุ่มนามว่า นาคเสน อยู่ที่เมืองคนเดียว พระเจ้ามิลินท์จึงให้ทหารนำตัวพระนาคเสนมา แต่พระนาคเสนสามารถปราบทิฐิมานะในตัวของพระเจ้ามิลินท์ได้ และพระเจ้ามิลินท์ก็บรรลุเป็นพระอรหันต์
สถานีภาษีเจริญ
สถานีภาษีเจริญ (, รหัส BL36) ป็นโครงการสถานีรถไฟฟ้าลอยฟ้า ในเส้นทางรถไฟฟ้ามหานคร สายเฉลิมรัชมงคล
ถนนเพชรเกษม หน้าห้างสรรพสินค้าซีคอนบางแค และใกล้กับถนนพุทธมณฑลสาย 1
สถานีภาษีเจริญเป็นสถานีซึ่งตั้งอยู่ในเขตเศรษฐกิจที่สำคัญของย่านภาษีเจริญ โดยเฉพาะห้างสรรพสินค้าซีคอนบางแค และสถานที่อื่น ๆ ที่สำคัญ เช่น สำนักงานเขตภาษีเจริญ, ศูนย์การศึกษาปัญญาภิวัฒน์ , สถานีตำรวจนครบาลภาษีเจริญ ซึ่งคาดว่าสถานีภาษีเจริญจะมีผู้โดยสารที่มาใช้บริการเป็นจำนวนมาก
เป็นสถานีลอยฟ้า เป็นชานชาลาแบบข้าง (Station with Side Platform)แบ่งเป็น 2 ชั้น ประกอบด้วย
สถานีบางแค
สถานีบางแค (, รหัส BL37) เป็นโครงการสถานีรถไฟฟ้าลอยฟ้า ในเส้นทางรถไฟฟ้ามหานคร สายเฉลิมรัชมงคล ส่วนต่อขยาย หัวลำโพง-บางแค ซึ่งโครงการยังอยู่ในระหว่างการก่อสร้าง โดยสถานีจะยกระดับเหนือถนนเพชรเกษม
ถนนเพชรเกษม ระหว่างซอยเพชรเกษม 62/3 กับซอยเพชรเกษม 62/4
ใช้สีน้ำเงินตกแต่งบริเวณเสาสถานี ประตูกั้นชานชาลา ทางขึ้น-ลงสถานี และป้ายบอกทางต่าง ๆ ในสถานี เพื่อบ่งบอกว่าเป็นสถานีในเส้นทางรถไฟฟ้าสายสีน้ำเงิน ส่วนหลังคาใช้สีเทาเพื่อสื่อว่าเป็นสถานีรายทาง
เป็นสถานีลอยฟ้า เป็นชานชาลาแบบข้าง (Station with Side Platform)แบ่งเป็น 2 ชั้น ประกอบด้วย
สถานีหลักสอง
สถานีหลักสอง (, รหัส BL38) เป็นโครงการสถานีรถไฟฟ้าลอยฟ้า ในเส้นทางรถไฟฟ้ามหานคร สายเฉลิมรัชมงคล ส่วนต่อขยาย หัวลำโพง-บางแค ซึ่งโครงการยังอยู่ในระหว่างการก่อสร้าง โดยสถานีจะยกระดับเหนือถนนเพชรเกษม
ถนนเพชรเกษม ระหว่าง ซอยเพชรเกษม 80 และ ทางแยกต่างระดับเพชรเกษม ตัดกับถนนกาญจนาภิเษก บริเวณหน้าห้างสรรพสินค้าเดอะมอลล์ บางแค
ใช้สีน้ำเงินตกแต่งบริเวณเสาสถานี ประตูกั้นชานชาลา ทางขึ้น-ลงสถานี และป้ายบอกทางต่างๆ ในสถานี เพื่อบ่งบอกว่าเป็นสถานีในเส้นทางรถไฟฟ้าสายสีน้ำเงิน ส่วนหลังคาใช้สีเทาเพื่อสื่อว่าเป็นสถานีรายทาง
เป็นสถานีลอยฟ้า เป็นชานชาลาแบบข้าง (Station with Side Platform)แบ่งเป็น 2 ชั้น ประกอบด้วย
อาคารจอดแล้วจร อยู่บริเวณสองฝั่งถนนเพชรเกษมที่สถานีนี้ มีทางเดินและทางรถยนต์ยกระดับข้ามถนนเชื่อมต่อระหว่างอาคาร ประกอบด้วยอาคาร 7 ชั้น ใกล้กับซอยเพชรเกษม 80 และอาคาร 10 ชั้น ระหว่างซอยเพชรเกษม 47 และซอยเพชรเกษม 47/1
เจ้าจอมมารดาอ่วม ในรัชกาลที่ 5
เจ้าจอมมารดาอ่วม ในพระบาทสมเด็จพระจุลจอมเกล้าเจ้าอยู่หัว เป็นธิดาของพระยาพิสณฑ์สมบัติบริบูรณ์ (เจ้าสัวยิ้ม พิศลยบุตร) เป็นเจ้าของเรือกลไฟชื่อ "เจ้าพระยา" เดินทางระหว่าง กรุงเทพฯ - สิงคโปร์ ซึ่งเป็นเพียงลำเดียวในสมัยนั้น มารดาชื่อ "ปราง" (สกุลเดิม ""สมบัติศิริ"") ท่านเกิดเมื่อวันที่ 10 เมษายน พ.ศ. 2399 มีน้องร่วมบิดามารดาเดียวกัน คือ เมื่อท่านมีอายุได้ 17-18 ปี ขณะนั้นเป็นช่วงต้นรัชกาลที่5 บ้านของท่านอยู่ริมแม่น้ำเจ้าพระยา เมื่อกระบวนพยุหยาตราชลมารคผ่านเสด็จครั้งใด เจ้าจอมและน้องชายก็ดูหน้าต่างเพื่อชมพระบารมีเสมอ มีอยู่ครั้งหนึ่งที่พระบาทสมเด็จพระจุลจอมเกล้าเจ้าอยู่หัวทรงเห็นพักตร์รูปร่างหน้าตาของเจ้าจอม จึงทรงรับมาเป็นเจ้าจอมในพระองค์ท่านก็ได้ถวายตัวรับใช้พระเจ้าอยู่หัวนับตั้งแต่นั้นมา
ท่านได้ประสูติกาลพระราชโอรสในพระบาทสมเด็จพระจุลจอมเกล้าเจ้าอยู่หัว คือ
เจ้าจอมมารดาอ่วมมีสุขภาพที่ไม่แข็งแรง เจ็บป่วยเรื่อยมาหลังจากประสูติพระราชโอรส และในที่สุดท่านก็ถึงแก่อนิจกรรมเมื่อวันที่ 26 เมษายน พ.ศ. 2434
เขื่อนกิ่วคอหมา
เขื่อนกิ่วคอหมา เป็นเขื่อนในประเทศไทย ตั้งอยู่เพื่อเก็บกักน้ำลุ่มแม่น้ำวัง ตั้งอยู่ที่ ตำบลปงดอน อำเภอแจ้ห่ม จังหวัดลำปาง
ในปี พ.ศ. 2510 กรมชลประทานได้ว่าจ้างบริษัทที่ปรึกษา (ECI) ทำการศึกษาจัดทำแผนแม่บท (Master Plan) ของลุ่มแม่น้ำวังขึ้น จากผลการศึกษา สรุปได้ว่าการพัฒนาลุ่มแม่น้ำวัง เพื่อให้ได้ผลสมบูรณ์ จะต้องสร้างเขื่อนเก็บกักน้ำปิดกั้นแม่น้ำวังรวม 2 แห่ง คือ เขื่อนกิ่วคอหมา อำเภอแจ้ห่ม และเขื่อนกิ่วลม ในเขตอำเภอเมืองลำปาง โดยมีหลักที่จะเก็บน้ำในฤดูฝน ที่ในลุ่มแม่น้ำวังมีปริมาณน้ำมากเกินความจำเป็นของเกษตรกร เพื่อบรรเทาอุทกภัย และเก็บกักน้ำไว้ใช้ในฤดูแล้ง 
ซึ่งเขื่อนกิ่วลมก็ได้ดำเนินการก่อสร้างเสร็จสิ้นเรียบร้อยแล้วตั้งแต่ปี พ.ศ. 2515 แต่เนื่องจากข้อจำกัดทางสภาพภูมิประเทศ รวมทั้งปัญหาเรื่องผลกระทบต่อพื้นที่ทำการกินของราษฏร เขื่อนกิ่วลมจึงสามารถเก็บกักน้ำได้เพียง 112 ล้าน ลบ.ม. หรือประมาณร้อยละ 19 ของปริมาณน้ำไหลลงอ่างฯ ในเกณฑ์เฉลี่ยทั้งปี ทำให้มีน้ำไหลล้นอ่างเป็นปริมาณมาก ในช่วงฤดูฝนของทุกปี 
ด้วยสาเหตุดังกล่าวจึงมีความจำเป็นจะต้องหาแหล่งเก็บกักน้ำแห่งใหม่ เพื่อสนองความต้องการใช้น้ำด้านต่าง ๆ ในเขตจังหวัดลำปางที่กำลังทวีขึ้น กรมชลประทานจึงได้พิจารณาศึกษาความเหมาะสมและผลกระทบต่อสิ่งแวดล้อมในการพัฒนาโครงการกิ่วคอหมา ซึ่งเป็นโครงการก่อสร้างเขื่อนเก็บกักน้ำที่อยู่ตอนบนของเขื่อนกิ่วลม โดยดำเนินการเสร็จเมื่อ พ.ศ. 2541 
คณะรัฐมนตรีได้มีมติเมื่อวันที่ 18 พฤศจิกายน 2546 อนุมัติให้เริ่มดำเนินการก่อสร้างโครงการกิ่วคอหมา มีแผนการดำเนินงานปี พ.ศ. 2548 - 2553 วงเงินงบประมาณทั้งสิ้น 3,670.05 ล้านบาท โดยในปี พ.ศ. 2547 ให้เริ่มดำเนินการเตรียมความพร้อมของโครงการฯ แล้วเสร็จและสามารถกักเก็บน้ำได้ในปี 2551 ส่วนระบบท่อส่งน้ำ อยู่ในระหว่างการดำเนินงาน คาดว่าจะแล้วเสร็จในปี 2557
1.  เพื่อเป็นแหล่งน้ำสำหรับการเกษตรกรรม ทั้งในฤดูฝนและฤดูแล้ง สำหรับโครงการแม่วังและกิ่วลมเดิม รวมทั้งขยายพื้นที่ส่งน้ำในเขตอำเภอแจ้ห่ม และพื้นที่กิ่วลมส่วนขยาย (กิ่วลม III) ด้านตะวันตกของน้ำแม่วัง เพิ่มขึ้นอีกประมาณ 90,000ไร่
2.  เพื่อเป็นแหล่งน้ำสำหรับอุปโภค-บริโภค ในเขตอำเภอแจ้ห่ม อำเภอเกาะคา และอำเภอเมือง จังหวัดลำปาง
3.  เพื่อเป็นแหล่งน้ำสำหรับการอุตสาหกรรม ทั้งในปัจจุบันและอนาคตในเขตพื้นที่ดังกล่าว
4.  เพื่อส่งเสริมการประมงน้ำจืด โดยใช้อ่างเก็บน้ำฯเป็นแหล่งเพาะและขยายพันธุ์ปลา ซึ่งจะเป็นการเพิ่มแหล่งอาหารโปรตีนสำคัญให้แก่ราษฎรในบริเวณเขตใกล้เคียง
5.  เพื่อช่วยลดอุทกภัยบริเวณพื้นที่ด้านท้ายเขื่อนโดยเฉพาะอย่างยิ่งในเขตอำเภอเมืองลำปาง
6.  เพื่อสำรองปริมาณน้ำใฃ้ในกิจกรรมของโรงไฟฟ้าแม่เมาะบางส่วน
7.  เพื่อเป็นสถานที่พักผ่อนหย่อนใจ และเป็นแหล่งท่องเที่ยวแห่งใหม่ของจังหวัดลำปางในอนาคต
เป็นโครงการประเภทอ่างเก็บน้ำ ตัวเขื่อนเป็นเขื่อนดินสูง 43.5 เมตร ยาว 500 เมตร สันเขื่อนกว้าง 8 ม. สามารถกักเก็บน้ำได้  170 ล้าน ลบ.ม.
พื้นที่รับนั้ำฝน (watershed area)                     1,275.00  ตร.กม.
ปริมาณฝนตกเฉลี่ยทั้งปี                                   1,039.00  มม./ปี
ปริมาณน้ำไหลลงอ่างโดยเฉลี่รายปี (Annual runoff)     265.00  ล้าน ลบ.ม.
ฮิโตะคาเงะ
ฮิโตะคาเงะ () หรือชื่อภาษาอังกฤษคือ ชาร์แมนเดอร์ () เป็นสายพันธุ์โปเกมอนในแฟรนไชส์"โปเกมอน"ของนินเทนโดและเกมฟรีก สร้างโดยเคน ซูกิโมริ ปรากฏครั้งแรกในเกมโปเกมอนภาคเรด และ บลู และปรากฏในภาคถัดมา เกมภาคพิเศษ สินค้าต่าง ๆ และการปรับประยุกต์ให้เป็นการ์ตูนและสิ่งพิมพ์ของแฟรนไชส์ ปลายหางของฮิโตะคาเงะเป็นเปลวไฟ ขนาดของเปลวไฟบ่งบอกสุขภาพร่างกายและอารมณ์ของแต่ละตัว
ฮิโตะคาเงะเป็นหนึ่งในโปเกมอนดั้งเดิม 151 สายพันธุ์ และเป็นโปเกมอนเริ่มต้นซึ่งผู้เล่นสามารถเลือกได้ในตอนต้นของโปเกมอนภาคเรดและบลู และภาคทำใหม่ โปเกมอนไฟร์เรด และ ลีฟกรีน ในอะนิเมะ ซาโตชิได้ฮิโตะคาเงะมาในช่วงแรกของซีรีส์ และกลายเป็นหนึ่งในโปเกมอนที่ถูกใช้มากที่สุด ในมังงะชุด"โปเกมอนแอดเวนเชอส์" บลูได้รับฮิโตะคาเงะจากศาสตราจารย์ออคิดส์ ปู่ของเขา ตั้งแต่ปรากฏในซีรีส์โปเกมอน ฮิโตะคาเงะได้รับการตอบรับที่ดี
ฮิโตะคาเงะวิวัฒนาการเป็นลิซาโดะ ซึ่งจะวิวัฒนาการเป็นลิซาดงต่อไป
บิกแซม
MA-08 บิกแซม (ญี่ปุ่น:"ビグ・ザム" ;อังกฤษ:Big Zam) เป็นโมบิลอาเมอร์ของอาณาจักรซีอ้อนซึ่งมีบทบาทสำคัญในอะนิเมะ โมบิลสูทกันดั้มและได้รับการออกแบบโดยคุนิโอะ โอคาวาระ
บิกแซมเป็นโมบิลอาเมอร์ที่มีขนาดใหญ่และทรงพลังที่สุดซึ่งอาณาจักรซีอ้อนสร้างในช่วงสงครามหนึ่งปี อาวุธหลักของบิกแซมประกอบด้วยปืนใหญ่มหาอนุภาคซึ่งมีพลังทำลายมากจนสามารถทำลายยานรบขนาดใหญ่ได้ในครั้งเดียวและติดตั้งปืนอนุภาคต่อต้านอากาศยานไว้รอบๆตัวรวม28กระบอก กงเล็บที่เท้าทั้งสองของบิ๊กแซมสามารถยิงออกไปเป็นมิสไซล์ได้ บิกแซมยังมี Iฟิลด์บาเรียซึ่งสามารถสะท้อนลำแสงของอาวุธบีมที่ยิงใส่บิกแซมได้รอบตัว เนื่องจากระบบของบิกแซมต้องใช้พลังงานมาก บิกแซมจึงติดตั้งเตาปฏิกรณ์ไมนอฟสกี้ไว้ถึงสี่เครื่องรวมกำลังถึง 140000 กิโลวัตต์ แต่เนื่องจากไม่สามารถระบายความร้อนได้ดีพอ บิกแซมจึงสามารถปฏิบัติการได้เพียง 20 นาทีเท่านั้น
บิกแซมปรากฏตัวในตอนที่36ของโมบิลสูทกันดั้ม โดยโดซูล ซาบี้ได้ใช้บิกแซมในการต่อสู้กับกองทัพของสหพันธโลกที่ปราการอวกาศ โซโลมอน ด้วยพลังของบิกแซม โดซูลได้ทำลายกองกำลังของสหพันธไปมากมาย รวมถึงยานธงไททันภายใต้การบัญชาการของพลเอกทิอันม์ จนกระทั่งถูกกันดั้มของอามุโร่ เรย์ทำลายโดยการเข้าโจมตีในระยะประชิด
รุ่นผลิตจำนวนมากของบิกแซมซึ่งพัฒนาให้ใช้งานบนโลกได้ดีกว่าเดิมเพื่อใช้ในการโจมตีศูนย์บัญชาการหลักของสหพันธที่จาบุโร บิกแซมรุ่นผลิตจำนวนมากนี้มีขนาดเล็กกว่ารุ่นต้นแบบมากและใช้เกราะฉาบบีมโค้ตติ้งแทนIฟิลด์บาเรียร์เพื่อลดค่าใช้จ่าย บิกแซมรุ่นผลิตจำนวนมากปรากฏตัวครั้งแรกในวิดีโอเกม "เอสดีกันดั้มจีเจเนเรชัน" ออกแบบโดยจุนยะ อิชิงาคิ
กันส์แอนด์โรสเซส
กันส์แอนด์โรสเซส () เป็นวงร็อคอเมริกัน ก่อตั้งวงในลอสแอนเจลิส แคลิฟอร์เนียในปี ค.ศ. 1985 นำโดยหัวหน้าวงและผู้ร่วมก่อตั้งวง แอกเซล โรส จากนั้นมีการเปลี่ยนแปลงสมาชิกในวงและมีความขัดแย้งต่าง ๆ ตั้งแต่เริ่มก่อตั้งวง โดยมีผลงานสตูดิโออัลบั้ม 5 ชุด 2 อีพี และหนึ่งอัลบั้มการแสดงสด หลังจากนั้นอีกร่วมทศวรรษ ทางวงออกผลงานที่ยาวนานต่อการรอคอยชุด "Chinese Democracy" ในวันที่ 23 พฤศจิกายน ค.ศ. 2008 และถือเป็นอัลบั้มการอัดเสียงดั้งเดิมหลังจากปี 1991 กับผลงานชุด "Use Your Illusion I" และ "Use Your Illusion II"
วงนี้มีชื่อเสียงมากในช่วงที่มี Slash และ Axl Rose อยู่ร่วมวงกันอยู่ เพลงส่วนมากของวงนี้จะเด่นไปที่ กีตาร์ไฟฟ้า และเพลงที่ค่อนข้างยาว โดยมีเพลง "Sweet Child O' Mine" เป็นเพลงเดียวที่สามารถขึ้นไปอยู่อันดับหนึ่งบนบิลบอร์ดชาร์ทได้ กันแอนด์โรสเซส ได้รับชื่อเล่น จาก นิตยสารโรลลิงสโตนว่าเป็น "วงดนตรีที่อันตรายที่สุดในโลก" จากบุคลิกของคนในวงที่ไว้ผมยาว ๆ และสูบบุหรี่ ที่เป็นเอกลักษณ์ของวง แถมสมาชิกบางรายก็ติดยาจนต้องเปลี่ยนตัวบ่อยครั้ง แต่ถึงอย่างไรก็ตามวงนี้ก็ได้รับเกียรติให้อยู่ในหอเกียรติยศร็อกแอนด์โรลอีกด้วย
กันส์แอนด์โรสเซส มียอดขายทั่วโลกประมาณ 100 ล้านชุด มีเพลงฮิตที่ติดอันดับ 1 ใน 10 ของบิลบอร์ดชาร์ท 100 ได้แก่ "Sweet Child O' Mine", "Paradise City", "Don't Cry", "Welcome to the Jungle", "Knockin' on Heaven's Door", "November Rain", "Patience" เป็นต้น ซึ่งทำให้วงนี้สามารถจำหน่ายได้ถึง 39 ล้านชุดในสหรัฐอเมริกา ผลงานอัลบั้มชุดแรกที่ชื่อชุด "Appetite for Destruction" มียอดขาย 27 ล้านชุดทั่วโลก และสามารถขึ้นอันดับ 1 บนชาร์ทอัลบั้มของบิลบอร์ด 200 นอกจากนั้นยังมีซิงเกิ้ลท็อป 10 ถึง 3 เพลงจากชุดนี้คือเพลง "Sweet Child o' Mine" ที่ขึ้นถึงอันดับ 1 ส่วนอัลบั้มในปี 1991 ชุด "Use Your Illusion I" และ "Use Your Illusion II" เข้าอันดับสัปดาห์แรกที่อันดับ 1 และ 2 บนชาร์ทบิลบอร์ด 200 และมียอดขาย 14 ล้านชุดเฉพาะในสหรัฐอเมริกา
4 มกราคม 2016 Slash มือกีตาร์ Duff McKagan มือเบส และ Axl Rose นักร้องนำ สมาชิกยุคก่อตั้งทั้งสามคน ประกาศรียูเนียน โดยได้ขึ้นโชว์ด้วยกันเป็นครั้งแรกในรอบ 23 ปี ที่ The Troubadour ผับใน Los Angeles วันที่ 1 เมษายน 2016 ในชื่อทัวร์ Not in This Lifetime..Tour
สมาชิกปัจจุบัน
อดีตสมาชิก
สถานีช้างเอราวัณ
สถานีช้างเอราวัณ () เป็นสถานีรถไฟลอยฟ้า ในเส้นทางรถไฟฟ้าเฉลิมพระเกียรติ 6 รอบพระชนมพรรษา สายสุขุมวิท ส่วนต่อขยายแบริ่ง-สมุทรปราการ ระยะทาง 12.8 กิโลเมตร ยกระดับเหนือถนนสุขุมวิท จังหวัดสมุทรปราการ ระยะทาง 12.8 กิโลเมตร ตัวสถานีจะอยู่บริเวณสำนักงานเขตพื้นที่การศึกษาประถมศึกษาสมุทรปราการเขต 1 ใกล้กับพิพิธภัณฑ์ช้างเอราวัณ อันเป็นช่วงปลายของจุดสูงสุดของโครงการที่ความสูง 28 เมตร เปิดให้บริการเมื่อวันที่ 6 ธันวาคม พ.ศ. 2561
ถนนสุขุมวิท บริเวณซอยสุขุมวิท 7 (เทศบาลนครสมุทรปราการ) ด้านทิศใต้ของสามแยกจุดบรรจบถนนทางรถไฟสายเก่า และทางแยกต่างระดับสุขุมวิท ถนนกาญจนาภิเษก ในพื้นที่เทศบาลนครสมุทรปราการ (ตำบลปากน้ำ) อำเภอเมืองสมุทรปราการ จังหวัดสมุทรปราการ
เดิมทีสถานีแห่งนี้ใช้ชื่อในแผนงานและในระหว่างการก่อสร้างว่า สถานีพิพิธภัณฑ์ช้างเอราวัณ ตามชื่อของพิพิธภัณฑ์ช้างเอราวัณอันเป็นสัญลักษณ์เด่นของพื้นที่ตั้งสถานี ก่อนที่ สำนักงานราชบัณฑิตยสภา จะมีมติให้การรถไฟฟ้าขนส่งมวลชนแห่งประเทศไทยดำเนินการแก้ไขชื่อสถานีในช่วงสุดท้ายของการก่อสร้างเป็น สถานีเอราวัณ เพื่อให้ชื่อสถานีมีความเหมาะสม ซึ่งต่อมาบีทีเอสซีและกรุงเทพมหานคร ได้ดำเนินการแก้ไขชื่อสถานีอีกครั้งเป็น สถานีช้างเอราวัณ ในปัจจุบัน
เป็นแบบมีชานชาลาอยู่ 2 ข้าง (side platform station) ขนาดมาตรฐาน ชั้นชานชาลากว้าง 17.75 เมตร ยาว 150 เมตร ชั้นจำหน่ายตั๋วกว้าง 19.55 เมตร ยาว 120 เมตร ประกอบด้วยชั้นขายบัตรโดยสาร และชานชาลา มีประตูกั้นชานชาลาแบบ Half Height Platform Screen Doors
จุดรวมพล อยู่ที่ ทางออก 2 บริเวณห้างหุ้นส่วนจำกัด เอส.บี. เรดิเอเตอร์ เซอร์วิส และ ทางออก 4 บริเวณเดอะ ทรัสต์ คอนโด แอท บีทีเอส เอราวัณเป็นรูปช้างสามเศียร สื่อถึงพิพิธภัณฑ์ช้างเอราวัณ
มงก๊ก
มงก๊ก () เป็นพื้นที่ในเขต Yau Tsim Mong ของฮ่องกงซึ่งอยู่ในเกาลูน มงก๊กเป็นย่านการค้าที่สำคัญแห่งหนึ่ง เพราะเป็นที่ตั้งของตลาดและศูนย์การค้าจำนวนมาก
ในกินเนสส์บุ๊กระบุไว้ว่า มงก๊กเป็นพื้นที่ที่มีความหนาแน่นของประชากรมากที่สุดในโลก โดยมีประชากรประมาณ 130,000 ต่อตารางกิโลเมตร
โคโลอาน
โคโลอาน (; ) เป็นเกาะทางตอนใต้ของเขตบริหารพิเศษมาเก๊า สาธารณรัฐประชาชนจีน
โคโลอานมีพื้นที่ 8.07 ตารางกิโลเมตร โดยห่างจากคาบสมุทรมาเก๊าเป็นระยะทาง 5.6 กิโลเมตร ปัจจุบันโคโลอานกับไทปา ซึ่งเป็นเกาะทางเหนือขึ้นไปเล็กน้อย ได้กลายเป็นพื้นที่เดียวกัน เพราะมีการถมทะเลให้กลายเป็นแผ่นดิน โดยบริเวณที่ถมขึ้นมาใหม่นี้เรียกว่า "โคไท"
โคโลอานเป็นสถานที่ที่ใช้ถ่ายทำฉากตอนจบของละครโทรทัศน์เกาหลีใต้เรื่องเจ้าหญิงวุ่นวายกับเจ้าชายเย็นชา โดยได้ถ่ายทำตามสถานที่ต่างๆบนเกาะ เช่น โบสถ์เซนต์ฟรานซิส ซาเวียร์ เป็นต้น
คิม รยอ-อุก
คิม รยอ-อุก (; ; เกิด 21 มิถุนายน 2530) หรือชื่อในการแสดงว่า รยออุก (Ryeowook) เป็น นักร้องที่ได้เข้าวงการจากการประกวดร้องเพลงก่อนจะได้เข้ามาเป็นสมาชิกคนหนึ่งใน ซูเปอร์จูเนียร์ เขามีความสามารถพิเศษทางด้านดนตรี ทั้งการประพันธ์บทเพลง และการเล่นเครื่องดนตรีอย่างเปียโน รยออุกมักจะเป็นของเล่นประจำวงอยู่เสมอด้วยความที่ตัวเล็ก และพูดน้อย ซึ่งอันที่จริง รยออุกไม่ได้เป็นคนพูดน้อย แต่โดนคนอื่นในวงแย่งพูดหมดจนไม่ได้พูด เขามีชื่อเล่นว่า รยองกู (령구) และมีคำพูดติดปากว่า "อันนยองฮาเซโย รยออุกอิมนีดา" (안녕하세요 려욱입니다" แปลว่า สวัสดีครับผมชื่อรยออุกครับ) รยออุกเป็นลูกชายคนเดียวของบ้าน เขามีความใฝ่ฝันว่าเขาอยากจะเป็นนักร้องจึงได้เริ่มต้นเข้าสู่วงการด้วยการประกวดร้องเพลงบนเวที
มหาวิทยาลัยโอคลาโฮมาสเตต
มหาวิทยาลัยโอคลาโฮมาสเตต () เป็นมหาวิทยาลัยรัฐตั้งอยู่ที่เมืองสทิลวอเทอร์ ในรัฐโอคลาโฮมา สหรัฐอเมริกา ก่อตั้งในปี พ.ศ. 2433 (ค.ศ. 1890) เดิมใช้ชื่อว่าโอคลาโฮมาเอเอนด์เอ็มคอลเลจ (Oklahoma A&M College) และได้เปลี่ยนเป็นมหาวิทยาลัยโอคลาโฮมาสเตต หรือ Oklahoma State University ในปี พ.ศ. 2500 (ค.ศ. 1957) โดยมีนักศึกษาประมาณ 23,307 คน (พ.ศ. 2553) นอกจากวิทยาเขตหลักในสทิลวอเทอร์ มหาวิทยาลัยมีวิทยาเขตอยู่ในเมือง โอคลาโฮมาซิตี โอกมัลกี และ ทัลซา
ไก่คุ้ย ตุ่ยเขี่ย
ชื่อ ไก่คุ้ย ตุ่ยเขี่ย มีที่มาจากชื่อเล่นของดีเจไก่สมพล ปิยะพงศ์สิริและ ดีเจตุ๊ยตุ่ย พุทธชาด พงศ์สุชาติ ประสมกับคำว่า คุ้ยเขี่ย
นอกจากนี้ยังมีดีเจสำรองและดีเจรับเชิญที่ดำเนินรายการแทนผู้ดำเนินรายการหลักในบางโอกาส
เจซซี่ โปรดิวเซอร์รายการไก่คุ้ย ตุ่ยเขี่ย
กัน ครีเอทีฟรายการไก่คุ้ยตุ่ยเขี่ย อดีตเป็นแฟนพันธุ์แท้หนังผี
สะอ้าน ทีมงานฝ่ายประสานงานสาวของรายการไก่คุ้ย ตุ่ยเขี่ย มีลักษณะเด่นที่ชื่นชอบนักร้องนักแสดงชาวเกาหลีเป็นชีวิตจิตใจโดยเฉพาะทงบังชินกี จนมีฉายาว่า อ้าน ดงบัง
ก่วงนวลนางทีมงานฝ่ายประสานงานอีกคนของรายการ มักชอบสะสมนิตยสารแนวปลุกใจเสือป่า
ชาวมาวรี
มาวรี เป็นกลุ่มชาติพันธุ์ที่เป็นชนพื้นเมืองของประเทศนิวซีแลนด์
ชาวมาวรีมีการต้อนรับ โดยการใช้จมูกและหน้าผากจรดกัน เรียกว่า Hongi
สองรอบ
ดูซอแลยโอเกอร์
ดูซอแลยโอเกอร์ () เป็นอัลบั้มรวมเพลงภาษาฝรั่งเศสของเซลีน ดิออน นักร้องสาวชาวแคนาดา ออกจำหน่ายในประเทศฝรั่งเศสเมื่อวันที่ 3 ตุลาคม พ.ศ. 2526 เป็นอัลบั้มภาษาฝรั่งเศสลำดับที่ 5 และเป็นอัลบั้มแรกที่จำหน่ายในประเทศฝรั่งเศส
อัลบั้มนี้เป็นการรวมเพลงของเซลีนจากอัลบั้มที่จำหน่ายในประเทศแคนาดา 2 อัลบั้มคือ "แตลมองเชดามูร์..." และ "เลเชอแมงเดอมาแมซง" อัลบั้มออกจำหน่ายเพื่อเป็นการขอบคุณแฟนเพลงฝรั่งเศสที่เพลง "ดามูร์อูดามีตีเย" ประสบความสำเร็จในฝรั่งเศส (อันดับ 10 ในชารืตซิงเกิล) และเพลง "มงนามีมากีเต" ก็ขึ้นชาร์ตตามมา
"ดูซอแลยโอเกอร์" ได้บรรจุเพลงฉบับยาวของ "เนอเมอแปลเญปา" และเพลงใหม่ "À quatre pas d'ici" เพลงภาษาฝรั่งเศสที่ดัดแปลงมาจากเพลงของวง Bucks Fizz ผู้ประพันธ์เพลง "ธิงค์ทไวซ์" และ "คอลเดอะแมน" ให้แก่เซลีนในภายหลัง ในแคนาดาเพลง "À quatre pas d'ici" ออกจำหน่ายในอัลบั้ม "ชองเซกงต์เดอโนแอล" ซึ่งออกจำหน่ายในเดือนพฤศจิกายน พ.ศ. 2526
ในปี พ.ศ. 2545 หลังจากอัลบั้มนี้ออกแล้วกว่า 19 ปีได้มีการออกใหม่ในฝรั่งรูป รูปแบบซีดี ศึ่งมีเพลงพิเศาเพิ่มอีก 5 เพลง และในวันที่ 16 พฤษภาคม พ.ศ. 2551 ก็ได้ออกจำหน่ายในประเทศสวิตเซอร์แลนด์ด้วย
ออลมิวสิก
ออลมิวสิก () หรือก่อนหน้านี้เรียก ออลมิวสิกไกด์ () เป็นฐานข้อมูลเกี่ยวกับดนตรี มีเจ้าของคือออลมีเดียไกด์ ก่อตั้งในปี 1991 โดยไมเคิล เออร์เลไวน์ เพื่อเป็นไกด์ให้กับผู้บริโภค ออกหนังสือใช้สำหรับอ้างอิงในปี 1992 และหลังจากนั้นเมื่อมีเวิลด์ไวด์เว็บขึ้น ก็มีในโกเฟอร์
เว็บไซต์ออลมิวสิก.คอม เปิดตัวเมื่อปี 1995 เพื่อเป็นเว็บสาธิตเกี่ยวกับฐานข้อมูลด้านลิขสิทธิ์เพลง และข้อมูลอื่น ๆ มากมาย ออลมิวสิกอ้างว่าเป็นฐานข้อมูลดิจิทัลเกี่ยวกับดนตรีที่ใหญ่ที่สุดในโลก มีเพลง 6 ล้านเพลง รวมถึงมีภาพปก ซึ่งมากกว่า 5 แสนปกทำการสแกนขึ้น
ออลมิวสิกให้ข้อมูลต่าง ๆ ไม่ว่าจะเป็นข้อมูลแคตาล็อก ประวัติศิลปิน การวิจารณ์อัลบั้ม แนวเพลง ศิลปินใกล้เคียง เพลย์ลิสต์และข้อมูลของไอทูนส์มิวสิกสโตร์, ซูนมาร์เก็ตเพลส, อีมิวสิก, AOL, ยาฮู!, อเมซอน.คอม และเว็บสโตร์เกี่ยวกับเพลงต่าง ๆ
สตูดิโออัลบั้ม
สตูดิโออัลบั้ม () เป็นอัลบั้มเพลงใหม่ของศิลปิน โดยปกติจะไม่รวมเพลงแสดงสดหรือรีมิกซ์ ถ้ามีจะไม่เป็นเพลงส่วนใหญ่ของอัลบั้ม มักจะเรียกว่า โบนัสแทร็ก และเนื่องจากมีระยะเวลาในการทำงานเป็นธรรมชาติอยู่แล้ว จึงทำให้มีความสละสลวย เทคนิคในภาคผลิตที่ดี เสียงซาวด์เอฟเฟกต์ การใช้วงดนตรีร่วม
ทางอุตสาหกรรมดนตรี สตูดิโออัลบั้มมักจะมีความหมายตรงข้ามกับ อัลบั้มรวมเพลง และอัลบั้มบันทึกการแสดงสด และมักจะมียอดขายสูง อย่างในสหราชอาณาจักร มี 18 อัลบั้ม ใน 24 อัลบั้มของสตูดิโออัลบั้มที่มียอดขายเกิน 2.5 ล้านชุด
เคยู แบนด์ (วงดนตรี)
KU Band เป็น วงดนตรีสากลประจำมหาวิทยาลัยเกษตรศาสตร์ ถือกำเนิดขึ้นอย่างเป็นทางการในวันที่ 8 กันยายน พ.ศ. 2494 นับว่าเป็นวงดนตรีประจำมหาวิทยาลัยแห่งที่สองของประเทศไทยรองลงมาจากมหาวิทยาลัยธรรมศาสตร์ TU Band ก่อตั้งโดย พระเจ้าวรวงศ์เธอ พระองค์เจ้าจักรพันธ์เพ็ญศิริ เพื่อออกแสดงใน “ งานวันไก่” หรือ งานตัดสินและแจกรางวัลการประกวดไก่ไข่ดกประจำปีของสมาคมเลี้ยงไก่
ปัจจุบัน KU Band วงดนตรีประจำมหาวิทยาลัยเกษตรศาสตร์มีที่ทำการ ณ อาคาร อวบ เหมะรัชตะ และมีงานเทศกาลคอนเสิร์ตจัดขึ้นเป็นประจำในทุกๆปี
ชาอีร์
ชาอีร์ () เป็นรูปแบบวรรณกรรมที่แพร่หลายตั้งแต่พุทธศตวรรษที่ 21 ปรับรูปแบบมาจากร้อยกรองภาษาอาหรับ-เปอร์เซีย จะยาวกี่บทก็ได้ แต่ละบทประกอบไปด้วยคำพื้นฐาน 4 คำ สัมผัสแบบกลอนหัวเดียว บทชาอีร์ที่เก่าที่สุดพบบนเสาหินหลุมฝังศพของพระราชาในอาเจะฮ์ เกาะสุมาตรา อินโดนีเซีย เขียนด้วยอักษรโบราณในสุมาตรา ที่ได้รับอิทธิพลมาจากอินเดีย เป็นภาษามลายูโบราณที่ได้รับอิทธิพลจากภาษาเปอร์เซียและภาษาอาหรับ
เซอโลกา
เซอโลกา () เป็นคำยืมจากคำว่าโศลกในภาษาสันสกฤต เป็นรูปแบบของวรรณกรรมที่ได้รับอิทธิพลจากโศลก ประกอบด้วยข้อความ 2 วรรค แต่ละวรรคมี 16 พยางค์ ที่เรียงกันเป็น 4 หน่วย เซอโลกาในภาษามลายูไม่ได้ยึดรูปแบบโศลกของภาษาสันสกฤตอย่างเคร่งครัด มีลักษณะเป็นร้อยกรองอิสระมากกว่า
อีตยูอัป
Eat You Up เป็นซิงเกิลของนักร้องซูปเปอร์สตาร์แห่งเอเชีย โบอา โดยเป็นซิงเกิลแรกที่เป็นภาษาอังกฤษของโบอา กำกับการผลิตโดย Bloodshy & Avant ซึ่งซิงเกิลนี้เป็นหนึ่งในซิงเกิลที่อยู่ในอัลบัม BoA และ BEST & USA และก็เป็นเพลงแรกของโบอา ที่ออกวางจำหน่ายในระบบดิจิตอลฟอร์แม็ต ในตอนแรกซิงเกิลนี้มีกำหนดการออกจำหน่ายในวันที่ 14 ตุลาคม พ.ศ. 2551 แต่ก็เลื่อนออกไปเป็นวันที่ 21 ตุลาคม พ.ศ. 2551 และยังมีแผนที่จะรีมิกซ์ซิงเกิลนี้กับนักร้องเพลงแร็พชาวอเมริกัน โฟล ไรเดอ ซิงเกิลนี้ถูกเผยแพร่ในอินเทอร์เน็ตครั้งแรกทางมายสเปซ วันที่ 2 ตุลาคม และออกอากาศทางวิทยุครั้งแรกทางสถานีวิทยุของญี่ปุ่น สถานีโตเกียวเอฟเอ็ม และ สถานีเจเอฟเอ็น 38 ในวันที่ 16 ตุลาคมซิงเกิล Eat You Up นี้มีมิวสิกวิดีโอ 2 เวอร์ชัน โดยเวอร์ชันแรกใช้ในสหรัฐอเมริกา ส่วนเวอร์ชันที่สองใช้ภายในเอเชีย เวอร์ชันอเมริกาถูกผลิตขึ้นที่ ลอสแอนเจลิส แคลิฟอร์เนีย โดย ไดแอน มาร์เตล ส่วนเวอร์ชันเอเชียผลิตขึ้นโดย ชา อึนแทค ที่เกาหลีใต้, สหรัฐอเมริกาและญี่ปุ่น ซึ่งเวอร์ชันเอเชียเปิดตัวที่ญี่ปุ่นทาง Mega Hits วันที่ 17 ตุลาคมที่ผ่านมา ในขณะที่ยังไม่เป็นที่รู้จักทางเอสเอ็ม เอนเตอร์เทนเม้นท์เอง ก็กำลังตัดสินใจว่าจะใช้เวอร์ชันของไดแอน มาร์เตล ออกอากาศที่สหรัฐอเมริกาหรือไม่
มิวสิกวิดีโอนี้ขึ้นต้นด้วยภาพที่โบอาเปิดวิทยุและก็มีจังหวะขึ้นมา และโบอาก็เดินทะลุกระจกเข้าไป สยายผมไปทางด้านหลังและก็ใส่กำไลข้อมือ จากนั้นก็เดินออกมาทางด้านนอกพร้อมกับเต้น ส่วนฉากต่อมาโบอาก็เดินเข้าไปภายในการประกวดการเต้นบัลเล่ที่กำลังจัดขึ้นอยู่ โบอาเดินเข้าไปต่อหน้ากรรมการและเริ่มเต้นจนพื้นเริ่มแยกและตามมาด้วยท่อน้ำแตกและโคมไฟคริสตัลหลุดลงมา
เมื่อวันที่ 22 ตุลาคม 2551 ที่ผ่านมาที่โบอาได้ปล่อยมิวสิกวีดีโอเพลง Eat You Up เวอร์ชันอเมริกาออกไปนั้น ซึ่งในมิวสิกวีดีโอเวอร์ชันนี้ได้รับการกำกับโดย ไดแอน มาร์เตล แต่ทว่าหลังจากที่ปล่อยมิวสิกวีดีโอเวอร์ชันนี้ไปได้ไม่นาน บรรดาแฟนเพลงต่างก็แสดงความเห็นออกมาในด้านลบกันเป็นจำนวนมากทั้งจากเว็บไซต์ยูทูป และเว็บไซต์วีดีโอพอร์ทัลต่างๆ จนส่งผลให้ SM Entertainment ได้ตัดสินใจยุติการโปรโมทมิวสิกวีดีโอเวอร์ชันอเมริกา  และส่งมิวสิกวีดีโอในเวอร์ชันเกาหลี ซึ่งกำกับโดย ชา อึนแทก ขึ้นแทนเวอร์ชันเดิม ในขณะที่เวอร์ชันอเมริกานั้นยังคงอยู่ในเว็บไซต์หลักใน BoAAmerica.com แต่ถูกตัดลงเหลือเพียงทีเซอร์ความยาว 48 วินาทีเท่านั้น ซึ่งนับได้ว่าเป็นการปรับแผนการตลาดในทันทีของ SM Entertainment เพื่อสานต่อความสำเร็จในการเปิดตัวเพลงใหม่ Eat You Up ที่มิวสิกวีดีโอในเวอร์ชันเกาหลีนั้นได้รับคำชมจากผู้ที่ใช้อินเทอร์เน็ตก่อนหน้าเวอร์ชันอเมริกาอย่างล้มหลาม
นาซัม
นาซัม () มาจากภาษาอาหรับแปลว่าบทกวี ในรัฐปะหังใช้คำนี้ในความหมายของเพลง โดยมากจึงเป็นการขับร้องบทกวีเพื่อความบันเทิงในโอกาสต่าง ๆ มีรูปแบบใกล้เคียงกับชาอีร์ มี 4 วรรค วรรคละ 4 คำ สัมผัสท้ายวรรคแบบกลอนหัวเดียว นิยมใช้เป็นเพลงกล่อมเด็กในรัฐเปรัก, เกอดะฮ์, เซอลาโงร์, เนอเกอรีเซิมบีลัน และมะละกา
ปรีติ บารมีอนันต์
ปรีติ บารมีอนันต์ เกิดเมื่อวันที่ 20 ตุลาคม พ.ศ. 2525 เป็นนักร้องนำวงแคลช ศึกษาจบจากโรงเรียนราชวินิตบางแก้ว และระดับอุดมศึกษาจากคณะศิลปกรรมศาสตร์ มหาวิทยาลัยกรุงเทพ
แบงค์ยังได้รับการประกาศยกย่องจากสภาสังคมสงเคราะห์แห่งประเทศไทยในพระบรมราชูปถัมภ์ ให้เป็นลูกที่มีความกตัญญูกตเวทีอย่างสูงต่อแม่ประจำปี 2549 โดยจะเข้ารับพระราชทานรางวัลจากพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ในงาน “วันแม่แห่งชาติ” เมื่อวันที่ 12 สิงหาคม พ.ศ. 2549
ในปี พ.ศ. 2553 แบงค์ได้รับแสดงละครเวทีเรื่อง หงส์เหนือมังกร เดอะมิวสิกัล เป็นครั้งแรก ในการกำกับของถกลเกียรติ วีรวรรณ โดยรับบทเป็น "จางเหา"
หลังจากวงแคลชได้ประกาศยุบวงอย่างเป็นทางการเมื่อวันที่ 30 เมษายน พ.ศ. 2554 แบงค์ได้ออกผลงานเดี่ยวโดยใช้ชื่อเรียกตนเองว่า BANKK CA$H
ในเดือนกรกฎาคม พ.ศ. 2561 แคลชกลับมารวมตัวอีกครั้งหลังจากยุบวงในวันที่ 30 เมษายน พ.ศ. 2554 รวมระยะเวลาที่ไม่ได้กลับมารวมตัวกันถึง 7 ปี
แบงค์ได้รวมตัวกับเพื่อนที่เรียนด้วยกันที่โรงเรียนราชวินิตบางแก้ว ก่อตั้งวงที่ชื่อว่า ลูซิเฟอร์ (Lucifer) และร่วมประกวดในงานฮอตเวฟ มิวสิก อวอร์ด ครั้งที่ 2 ในปี พ.ศ. 2540 แบงค์ได้รับรางวัลนักร้องนำยอดเยี่ยม และรองชนะเลิศอันดับ 1 จากการประกวดฮอตเวฟ มิวสิก อวอร์ด ครั้งที่ 3 ในปี พ.ศ. 2541 แม้ว่าจะไม่ได้รับรางวัลชนะเลิศ แต่ก็ได้รับการติดต่อให้เข้ามาออดิชันทีแกรมมี่ จนได้เซ็นสัญญากับทางต้นสังกัด และได้เปลี่ยนชื่อวงมาเป็น "แคลช" (Clash) โดยเริ่มมีผลงานสตูดิโออัลบั้มชุดแรกในปี พ.ศ. 2544 ที่ชื่อชุด "วัน" และมีผลงานต่อเนื่อง จนกระทั่งในปี พ.ศ. 2553 ก็มีผลงานสตูดิโออัลบั้มชุดสุดท้ายชื่อ "ไนน์มิสยูทู'
สำหรับภาพลักษณ์ของแบงค์เอง ช่วงอัลบั้มชุดแรก"วัน" (พ.ศ. 2544) ไว้ทรงผมหัวตั้งยอดแหลม ไว้หางเต่าแบบรากไทร ชุดต่อไปไว้เคราบางๆ และมีรอยสักแบบญี่ปุ่นลายมังกรที่ไหล่ขวา และรูปพระอาทิตย์ที่ไหล่ซ้ายในช่วงอัลบั้มชุดที่สอง"ซาวด์เชก" (พ.ศ. 2546) ชุดต่อไปเพิ่มรอยสักอักษรภาษาอังกฤษเรียงตามแนวตั้งชื่อจริงของคุณพ่อคุณแม่ที่แขนทั้งสองข้างในอัลบั้มชุดที่สาม "เบรนสตอร์ม (พ.ศ. 2547)" และสักเพิ่มไมค์มีปีกที่หน้าอกในอัลบั้มชุดที่หก "ร็อกออฟเอจเจส (พ.ศ. 2551)" ช่วงอัลบั้ม เบรนสตอร์ม แบงค์ตัดผมสกินเฮดและแต่งตัวสไตล์ฮิปฮอป ใส่เสื้อยืดคอกลมตัวใหญ่ และใส่เสื้อคลุมลายสก๊อตไว้นอก ใส่กางเกงสามสวน นุ่งถุงเท้ายาวใส่รองเท้าผ้าใบ เหมือนกับตัวละครในภาพยนตร์เรื่อง เร็วคูณ 2 ดับเบิ้ลแรงท้านรก ใส่หมวกแก็ป และหมวกที่คลุมทั้งหัว และสองอัลบั้มต่อมา ไว้ผมทรงหัวตั้งเหมือนเดิมแต่มียอดแหลมเอียงไปทางขวา และเปิดข้าง จนกระทั่งแม่ของแบงค์เสียชีวิต แบงค์บวช และก็ไว้ผมทรงสกินเฮดมาตั้งแต่นั้นจนถึงปัจจุบัน และกันขอบตรงหน้าผาก กันคิ้ว แบบศิลปินผิวสีของอเมริกา ชาวอเมริกันเชื้อสายแอฟริกา แบงค์และเพื่อนร่วมวงแคลชยังทำธุรกิจ ร้านอาหารที่มีชื่อว่า แคลงก์ (Clank) ที่บริเวณถนนศรีนครินทร์ หลังห้างซีคอนสแควร์ ซึ่งเป็นหุ้นส่วนร่วมกับขันเงิน และเวย์ ศิลปินจากวงไทยเทเนี่ยม แบงค์เคยคบกับแฟนสาวนอกวงการ ชื่อว่านินิว ปัจจุบันได้เลิกรากันไป
ดอลลาร์ไต้หวันใหม่
ดอลลาร์ไต้หวันใหม่ (จีนตัวเต็ม: 新臺幣 หรือ 新台幣; พินอิน: Xīntáibì) เป็นสกุลเงินที่ใช้ในดินแดนที่อยู่ในการปกครองของรัฐบาลสาธารณรัฐจีน
เดิมทีเงินนี้เป็นส่วนหนึ่งของเงินจีน ต่อมาได้จัดเงินนี้อยู่ในดอลลาร์
อะกิระ อะมะโนะ
อะกิระ อะมะโนะ () นักวาดการ์ตูนผู้หญิงชาวญี่ปุ่น เกิดในปี ค.ศ. 1973 ผลงานที่สร้างชื่อคือการตูนแนวโชเน็นชื่อว่า "ครูพิเศษจอมป่วน REBORN!"
ในช่วงแรกของครูพิเศษจอมป่วน REBORN!รีบอร์นได้ถูกตีพิมพ์ในนิตยสารการ์ตูนแนวเซเน็นในช่วงปลายปี ค.ศ. 2003 โดยเริ่มเขียนในลักษณะเรื่องสั้นจบในตอนจนประสบความสำเร็จ และได้ตีพิมพ์ลงในนิตยสารวีคลี่ โชเน็น จัมป์ ต่อมาช่วงกลางปี ค.ศ. 2004 ได้เริ่มเขียนการ์ตูนเรื่องครูพิเศษจอมป่วน REBORN!รีบอร์นเป็นเรื่องยาว และได้ถูกสร้างเป็นอะนิเมะในเวลาต่อมาพร้อมกับนิยาย 2 เรื่อง และวิดีโอเกมทั้งสิ้น 4 เกม
ไหล่
ไหล่ หรือ บ่า () เป็นส่วนประกอบของร่างกายมนุษย์ที่อยู่บริเวณข้อต่อไหล่ ซึ่งประกอบด้วยกระดูกต้นแขนประกอบกับกระดูกสะบัก
ไหล่ประกอบด้วยกระดูก 3 ชิ้น ได้แก่ กระดูกไหปลาร้า (clavicle) , กระดูกสะบัก (scapula) และกระดูกต้นแขน (humerus) ร่วมกับกล้ามเนื้อ เอ็น และเอ็นกล้ามเนื้อที่เกี่ยวข้อง ข้อต่อระหว่างกระดูกต่างๆ เหล่านี้ประกอบกันเป็นข้อต่อไหล่ ไหล่เป็นโครงสร้างที่มีความยืดหยุ่นเพื่อให้แขนและมือสามารถการเคลื่อนที่ได้อย่างมาก และยังมีความแข็งแรงมากเพื่อใช้ในการออกแรงยกของ ดัน และดึง จากหน้าที่การทำงานของไหล่ดังกล่าวทำให้ไหล่เป็นบริเวณที่คนมักบาดเจ็บหรือปวดล้าอยู่สม่ำเสมอ
ไหล่ประกอบด้วยข้อต่อ 3 ข้อ ได้แก่ ข้อต่อกลีโนฮิวเมอรัล ข้อต่ออโครมิโอคลาวิคิวลาร์ และข้อต่อสเตอร์โนคลาวิคิวลาร์
ข้อต่อกลีโนฮิวเมอรัล (glenohumeral joint) เป็นข้อต่อหลักของไหล่ เป็นข้อต่อประเภทลูกกลมและเบ้า (ball and socket joint) ซึ่งทำให้สามารถหมุนแขนเป็นวงกลมหรือกางและหุบแขน ข้อต่อนี้เกิดจากหัวกระดูกต้นแขนและด้านข้างของกระดูกสะบัก ลูกกลมของข้อต่อนี้ก็คือพื้นผิวส่วนหน้าด้านใกล้กลางของกระดูกต้นแขนที่มีลักษณะกลม และเบ้าก็คือแอ่งกลีนอยด์ (glenoid fossa) ซึ่งอยู่ด้านข้างของกระดูกสะบัก แอ่งดังกล่าวมีความตื้นและยังมีการเชื่อมอย่างหลวมๆ ระหว่างไหล่และส่วนอื่นๆ ของร่างกายทำให้ข้อต่อนี้สามารถเคลื่อนที่ได้มาก และทำให้มีโอกาสเกิดข้อเคลื่อนได้บ่อยที่สุดในร่างกาย
แคปซูลข้อต่อเป็นเนื้อเยื่อเกี่ยวพันที่หุ้มข้อต่อกลีโนฮิวเมอรัลและยึดเกาะกับกระดูกสะบัก กระดูกต้นแขน และหัวของกล้ามเนื้อไบเซ็บ แคปซูลนี้ดาดด้วยเยื่อบุข้อ (synovial membrane) ที่มีลักษณะบางและเรียบ แคปซูลนี้มีความแข็งแรงเนื่องจากมีเอ็นคอราโคฮิวเมอรัล (coracohumeral ligament) ที่ยึดเกาะจากโคราคอยด์ โพรเซส (coracoid process) ของกระดูกสะบักไปยังปุ่มใหญ่ของกระดูกต้นแขน (greater tubercle of the humerus) นอกจากนี้ยังมีเอ็นอีก 3 อันที่ยึดจากปุ่มเล็กของกระดูกต้นแขนไปยังด้านข้างของกระดูกสะบักซึ่งเรียกชื่อรวมกันว่า เอ็นกลีโนฮิวเมอรัล (glenohumeral ligaments)
นอกจากเอ็นดังกล่าวมา ยังมีเอ็นเรียกว่าเอ็นทรานสเวิร์สฮิวเมอรัล (transverse humeral ligament) ที่ทอดผ่านระหว่างด้านหลังของปุ่มเล็กและใหญ่ของกระดูกต้นแขน เอ็นนี้เป็นหนึ่งในเอ็นที่ช่วยสร้างความแข๋งแรงให้แก่แคปซูลข้อต่อ
ข้อต่ออโครมิโอคลาวิคิวลาร์ (acromioclavicular (AC) joint) อยู่ระหว่างอโครเมียน โพรเซสของกระดูกสะบัก (ส่วนของกระดูกสะบักที่เป็นจุดสูงสุดของไหล่) และปลายสุดด้านข้างของกระดูกไหปลาร้า
แคปซูลของข้อต่อนี้มีเอ็นคอราโคคลาวิคิวลาร์ (coracoclavicular ligament) ที่อยู่ส่วนข้อต่อระหว่างกระดูกสะบักและกระดูกไหปลาร้าช่วยเสริมความแข็งแรง เอ็นดังกล่าวเกิดจากเอ็นโคนอยด์ (conoid ligament) ซึ่งเกาะจากโคราคอยด์ โพรเซสของกระดูกสะบักทอดตัวมาด้านใกล้กลางเข้าเกาะปลายที่ปุ่มโคนอยด์ของกระดูกไหปลาร้า ด้านข้างของเอ็นโคนอยด์มีเอ็นทราปีซอยด์ (trapezoid ligament) ซึ่งทอดจากโคราคอยด์ โพรเซสของกระดูกสะบักไปยังแนวทราพีซอยด์ของกระดูกไหปลาร้า นอกจากนี้ยังมีเอ็นคอราโคอโครเมียล (coracoacromial ligament) จากโคราคอยด์ โพรเซสไปยังอโครเมียนของกระดูกสะบักช่วยเสริมความแข็งแรงข้อต่อนี้
ข้อต่อสเตอร์โนคลาวิคิวลาร์ (sternoclavicular joint) อยู่ปลายด้านใกล้กลางของกระดูกไหปลาร้าต่อกับแมนูเบรียมหรือยอดบนสุดของกระดูกอก
โรลลิงสโตน
โรลลิงสโตน () เป็นนิตยสารมีสำนักงานใหญ่ในสหรัฐอเมริกา เกี่ยวกับดนตรี การเมือง วัฒนธรรมสมัยนิยม พิมพ์ทุก 2 อาทิตย์ โรลลิงสโตนก่อตั้งครั้งแรกในซานฟรานซิสโก ในปี ค.ศ. 1967 โดยแจนน์ เวนเนอร์ และนักวิจารณ์ดนตรี ราล์ฟ เจ. กลีสัน
นิตยสารยังครอบคลุมเรื่องการเมืองในช่วงทศวรรษ 1970 แต่เนื่องจากมีข้อขัดแย้งจึงเปลี่ยนรูปแบบในทศวรรษ 1990 ในกลุ่มผู้อ่านที่เด็กลงไป โดยเน้นเนื้อหาทางด้านโทรทัศน์ ภาพยนตร์ นักแสดง นักร้องเพลงป็อป ในปัจจุบันนิตยสารมีเนื้อหาส่วนผสมหลายส่วน รวมถึงเรื่องการเมืองด้วย
เลเชอแม็งเดอมาเมซง
เลเชอแม็งเดอมาเมซง () เป็นอัลบั้มสตูดิโอภาษาฝรั่งเศสของเซลีน ดิออน นักร้องสาวชาวแคนาดา ออกจำหน่ายในควิเบก ประเทศแคนาดา เมื่อวันที่ 7 กันยายน พ.ศ. 2526 เป็นอัลบั้มภาษาฝรั่งเศสลำดับที่ 4 ของเธอ
อัลบั้มนี้ได้รับรางวัลแผ่นเสียงทองคำในแคนาดาสำหรับยอดขายกว่า 50,000 แผ่น และได้รับรางวัลเฟลิกซ์รางวัลยอดขายอัลบั้มยอดเยี่ยมแห่งปี ซิงเกิลแรก "มงนามีมากีเต" ขึ้นชาร์ตอันดับสูงสุดของชาร์ตควิเบกกว่า 9 สัปดาห์ และซิงเกิลที่ 2 "เนอเมอแปลเญปา" เป็นเพลงที่นำเพลง "Please Don't Sympathise" ของ Sheena Easton มาดัดแปลงใหม่ Eddy Marnay เป็นผู้ประพันธ์คำร้องภาษาฝรั่งเศสให้
ในเดือนตุลาคม พ.ศ. 2526 เซลีนได้ออกอัลบั้ม "ดูซอแลยโอเกอร์" เป็นอัลบั้มแรกในฝรั่งเศส ซึ่งใช้ภาพปกเดียวกันกับอัลบั้มนี้ ซึ่งมีเพลงเพิ่มอีก 6 เพลง
แตลมองเชดามูร์...
แตลมองเชดามูร์... (, "ฉันมีความรักมากมาย") เป็นอัลบั้มสตูดิโอภาษาฝรั่งเศสของเซลีน ดิออน นักร้องสาวชาวแคนาดา ออกจำหน่ายในควิเบก ประเทศแคนาดา เมื่อวันที่ 8 พฤศจิกายน พ.ศ. 2525 เป็นอัลบั้มลำดับที่ 3 ของเธอ
อัลบั้มนี้เป็นอัลบั้มแรกที่ประสบความสำเร็จทางการค้า ได้รับรางวัลแผ่นเสียงทองคำขาวในแคนาดาสำหรับยอดขายกว่า 100,000 แผ่น เซลีนยังได้รับรางวัลเฟลิกซ์รางวัลแรกในสขาเพลงป๊อปยอดเยี่ยม ซิงเกิลแรก "แตลมองเชดามูร์ปูร์ตัว" ขึ้นอันดับ 3 ชาร์ตซิงเกิลควิเบก เซลีนได้รับรางวัลเหรียญทองด้านเพลงยอดเยี่ยมในการประกวดร้องเพลงของยามาฮ่า กรุงโตเกียว ประเทศญี่ปุ่น และซิงเกิลที่ 2 "แตลมองเชดามูร์ปูร์ตัว" ได้รับความนิยมอย่างมาก ขึ้นชาร์ตอันดับ 1 ในควิเบกและได้รับรางวัลแผ่นเสียงทองคำสำหรับซิงเกิลนี้ (50,000 แผ่น)
"แตลมองเชดามูร์..." ยังมีเพลง "Le piano fantôme" ผลงานการประพันธ์ของลุก ปลามงดง (ซึ่งรวมงานกับเซลีนในภายหลัง) และเพลง "ลาวัวดูบองดีเยอ" อีกด้วย
เพลง "ดามูร์อูดามีตีเย" ยังประสบความสำเร็จในฝรั่งเศสซึ่งเธอได้รับรางวัลแผ่นเสียงทองคำสำหรับยอดขายกว่า 700,000 แผ่น (เซลีนเป็นศิลปินแคนาดาคนแรกที่ประสบความสำเร็จในฝรั่งเศส) เซลีนยังออกจำหน่ายอัลบั้ม "ดูซอแลยโอเกอร์" ซึ่งมีเพลงจากอัลบั้ม "แตลมองเชดามูร์..." ("ดูซอแลยโอเกอร์", "แตลมองเชดามูร์ปูร์ตัว" และ "Le vieux monsieur de la rue Royale")
รายชื่อตอนในสารคดี ๑๐๐ ปี ไกลบ้าน ตามเสด็จพระพุทธเจ้าหลวง
รายชื่อตอนในสารคดี ๑๐๐ ปี ไกลบ้าน ตามเสด็จพระพุทธเจ้าหลวง เรียงตามลำดับตอน
โครงการหอดูดาวเอก
โครงการหอดูดาวเอก () เป็นโครงการสังเกตการณ์ทางดาราศาสตร์ขนาดใหญ่ขององค์การบริหารการบินและอวกาศแห่งชาติ สหรัฐอเมริกา หรือนาซา ประกอบด้วยกล้องโทรทรรศน์ขนาดใหญ่ที่มีกำลังสูงมากจำนวน 4 ตัว ซึ่งสร้างผลสังเกตการณ์ที่มีอิทธิพลต่อวงการดาราศาสตร์เป็นอย่างสูง กล้องทั้งสี่ตัวออกแบบมาให้สามารถจับภาพวัตถุท้องฟ้าในสเปกตรัมแม่เหล็กไฟฟ้าได้
อุปกรณ์สังเกตการณ์ขนาดใหญ่ในโครงการ ประกอบด้วยกล้องโทรทรรศน์อวกาศ 4 ตัว ดังนี้
วงโคจรต่ำของโลก
วงโคจรต่ำของโลก (; LEO) เป็นคำที่ใช้หมายถึงวงโคจรในระดับโลกัสที่ออกจากพื้นผิวโลกไปไม่เกินระดับ 2,000 กิโลเมตร โดยทั่วไประดับที่ยอมรับกันคือที่ความสูงระหว่าง 160-2000 กิโลเมตรเหนือพื้นผิวโลก
ยุวชนทหาร เปิดเทอมไปรบ
ยุวชนทหาร เปิดเทอมไปรบ เป็นภาพยนตร์ประเภท ดราม่า, โรแมนติค, สงคราม ที่เข้าฉายเมื่อวันที่ 28 เมษายน พ.ศ. 2543 โดยมีชื่ออังกฤษว่า Boys Will Be Boys - Boys Will Be Men
พ.ศ. 2484 เด็กนักเรียนโรงเรียนศรียาภัยจับกลุ่มกัน 8 คน มารุต ประยุทธ บรรจง สนั่น สังวาน สังเวียน ประชุม และวัฒนา ทั้งหมดเป็นเด็กหนุ่มในวัยที่เต็มไปด้วยความฝันและจินตนาการ แต่แล้วสงครามทำให้เด็กวัยรุ่นกลุ่มนี้ ต่างพร้อมใจกันอาสาสมัครที่จะไปตายเพื่อชาติ เมื่อ ร้อยเอกถวิล และ สิบเอกสำราญ และกลุ่มลูกน้อง เดินทางมาจังหวัดชุมพร เพื่อคัดเลือกและฝึกยุวชนทหาร เพื่อเสริมกำลังพลของชาติที่มีไม่เพียงพอหากเกิดสงครามขึ้น ทั้ง 8 คน จึงตัดสินใจลงสมัครพร้อมเพื่อนๆ ในชั้นเรียน
การฝึกยุวชนทหารทั้งหมดเป็นการฝึกหนักเยี่ยงการฝึกทหารหาญทั่วไป แม้ขาดอาวุธในการฝึก เพราะไม่มีใครคาดคิดว่าสงครามจะเกิดขึ้น จึงขาดการสนับสนุนจากทางราชการ ร้อยเอกถวิลและเหล่ายุวชนทหารก็ได้จัดการแสดงยุทธกีฬา เพื่อเรื่ยไรเงินมาซื้ออาวุธ ร้อยเอกถวิลนั้นเป็นครูฝึกที่ดุมาก และคุมเข้มในการฝึกทหาร ซึ่งทำให้ร้อยเอกถวิลเป็นครูฝึกที่เด็กๆ ทั้งรักและกลัว
ในขณะที่ยุวชนทหารฝึกทหารกัน มารุตกับประยุทธก็เกิดไปชอบพอสาวคนเดียวกัน คือ ชิดชง ทำให้ทั้งคู่ยิ่งชิงดีชิงเด่นกันตลอดเวลา ทั้งเรื่องเรียน การฝึกทหาร และความรัก จนทำให้ทั้งคู่แตกคอกัน ในที่สุด เมื่อวันที่ 8 ธันวาคม พ.ศ. 2484 ทหารญี่ปุ่นยกพลขึ้นบกที่ชุมพร ยุวชนทหารทั้งหมดต่างกอดคอกันออกไปรบ เพื่อป้องกันประเทศ แม้อาวุธจะมีไม่เพียงพอ ทุกคนก็ต่อสู้จนเต็มกำลัง เพื่อผืนแผ่นดินไทย มารุต ประยุทธ แม้จะชิงดีชิงเด่นกันมาตลอด แต่ในเวลานี้ ทั้งหมดต่อสู้กันเคียงบ่าเคียงไหล่ พร้อมเพื่อนๆ ยุวชนทหาร
ร้อยเอกถวิลเสียชีวิตระหว่างรบ สิบเอกสำราญโดนยิงที่แขน เขาตัดสินใจมอบหมายให้มารุตดูแลการรบต่อ เพราะมั่นใจว่ายุวชนทหารทุกคนทำได้ กำลังพลยุวชนทหารที่ต้องต่อสู้กับญี่ปุ่นโดยลำพัง เมื่อขาดทั้งร้อยเอกถวิลและสิบเอกสำราญจะเป็นอย่างไร? วีรกรรมอันน่ายกย่องของพวกเขาทั้งหลายจะลงเอยเช่นไร? ยุวชนทหาร...เปิดเทอมไปรบ พร้อมที่จะให้คุณได้พิสูจน์
โรงเรียนสหวิทย์บริหารธุรกิจ
วิทยาลัยเทคโนโลยีสหวิทย์ (ภาษาอังกฤษ:Sahavith Technology College) เป็นโรงเรียนเอกชนขนาดใหญ่แห่งหนึ่งในจังหวัดสุพรรณบุรี
โรงเรียนสหวิทย์เดิมมีชื่อว่าโรงเรียนปราสาทวิทย์ตั้งอยู่ที่ริม ถนนพระพันวษา อำเภอเมืองฯ จังหวัดสุพรรณบุรีก่อตั้งขึ้นเมื่อปี พ.ศ. 2487 โดยอาจารย์ประทีป ไกรคุณาศัยเริ่มเปิดสอนนักเรียน ในระดับชั้นมัธยมศึกษาปีที่ 1 ถึงมัธยมศึกษาปีที่ 6 ด้วย ปณิธาณ อัน แน่วแน่ของคุณครูประทีปที่มี ความประสงค์จะสร้างสถานศึกษา ที่มีคุณภาพให้แก่ลูกหลานชาวสุพรรณบุรี ทำให้กิจการของโรงเรียน เจริญรุ่งเรือง ขึ้นมาตามลำดับ จนกระทั่ง ในปี พ.ศ. 2492 โรงเรียนได้ย้ายที่ตั้งมาอยู่ที่ ถนนประชาธิปไตย อำเภอเมือง จังหวัดสุพรรณบุรี(ที่ตั้งปัจจุบัน) โดยได้รับความ กรุณาจากพระครูสมณการ-พิสิทธิ์(ท้วม) เจ้าอาวาสวัดไชนาวาส ได้อนุญาต ให้ใช้ศาลาการเปรียญของ ภายในวัดไชนาวาสเป็นอาคารเรียนชั่วคราวได้ ในขณะ ที่โรงเรียนกำลังดำเนินการก่อสร้างอาคารเรียนชั้นเดียว ซึ่งแล้วเสร็จในเดือนกันยายน พ.ศ. 2494 และได้เปลี่ยนชื่อจากโรงเรียนปราสาทวิทย์ มาเป็น "โรงเรียนสหวิทย์" ตั้งแต่ปีการศึกษา 2495 เป็นต้นมาในปีพ.ศ. 2523 เพื่อขยายการจัดการศึกษา ในระดับมัธยมศึกษาตอนปลายสายอาชีพ (ปวช.) และในระดับ อนุปริญญา(ปวส.)
ปัจจุบันเปลี่ยนชื่อเป็น วิทยาลัยเทคโนโลยีสหวิทย์บริหารธุรกิจ
โรงเรียนสหวิทย์บริหารธุรกิจ ได้เข้าร่วมโครงการความร่วมมือทางการศึกษาโรงเรียนในเครือ "เซนต์จอห์น" (An affiliate school of Saint John's) เพื่อร่วมกันพัฒนาคุณภาพการจัดการศึกษาไปสู่ระดับสากล และเป็นศูนย์การจัดการศึกษาระหว่างมหาวิทยาลัยราชภัฏกาญจนบุรีและโรงเรียนสหวิทย์บริหารธุรกิจ เพื่อจัดการเรียนการสอนต่อยอดในระดับอุดมศึกษา และปริญญาตรี
สมัยใหม่
สมัยใหม่ เป็นช่วงเวลาหนึ่งของอารยธรรมต่างๆ ซึ่งในช่วงนี้ อารยธรรมนั้น ๆ จะเริ่มมีการนำเทคโนโลยีเข้ามาใช้ เริ่มมีแนวคิดที่ยึดหลักความจริง หลุดพ้นจากความเชื่องมงายหลายอย่างในอดีต
นักวิชาการได้กำหนดช่วงเวลาที่เป็น "สมัยใหม่" ของสากลโลกไว้ให้เป็นช่วง ค.ศ. 1453-ค.ศ. 1945 โดยเริ่มนับจากการล่มสลายของจักรวรรดิไบแซนไทน์และสิ้นสุดลงหลังสงครามโลกครั้งที่สองยุติ
นับตั้งแต่สมัยกลางตอนปลายเป็นต้นมา ผู้คนเริ่มสงสัยในความเชื่อและเนื้อหาตำราเรียนแบบเก่า ๆ ที่เชื่อกันมายาวนาน และไม่นาน ความเชื่อเก่าๆ และอำนาจการปกครองที่เด็ดขาดของศาสนจักรเริ่มเสื่อมถอยลง ผู้คนเริ่มคิดได้ว่ามนุษย์สามารถลิขิตชีวิตของตนได้ด้วยการกระทำของตนเอง จึงเริ่มดิ้นรนเพื่อชีวิตที่ดีกว่า และมีการคิดค้นทฤษฎี สิ่งประดิษฐ์ รวมไปถึงศิลปะขึ้นมากมาย ทำให้เข้าสู่สมัยใหม่ในที่สุด
ยุคฟื้นฟูศิลปวิทยา เป็นช่วงเวลาหนึ่งที่อยู่ในช่วงปลายสมัยกลางถึงต้นสมัยใหม่ ซึ่งการเริ่มต้นของยุคฟื้นฟูศิลปวิทยาในช่วงปลายสมัยกลาง เป็นปัจจัยสำคัญที่ชักนำโลกเข้าสู่สมัยใหม่ คือ วิทยาการต่างๆ จากโรมัน เริ่มถูกฟื้นฟูขึ้นมาและแผ่กระจายไปในแถบยุโรป
เทคโนโลยีถูกพัฒนาขึ้นเรื่อย ๆ จนในช่วงปลายของสมัยใหม่ วิทยาการถูกใช้ไปในทางการเข่นฆ่ากันเองของมนุษย์ เกิดสงครามโลก สังหารผู้คนไปหลายสิบล้านคน จนในที่สุดก็มีการตระหนักถึงการใช้วิทยาการอย่างถูกทาง และมีการควบคุมเทคโนโลยีที่อาจก่ออันตราย แต่ในขณะเดียวกันก็มีการพัฒนาเทคโนโลยีขึ้นอย่างต่อเนื่อง ส่งผลให้สมัยใหม่สิ้นสุดลง และเข้าสู่ สมัยปัจจุบัน ตั้งแต่ ค.ศ. 1945 เป็นต้นมา
จงรัก จุฑานนท์
พลตำรวจเอก จงรัก จุฑานนท์ อดีตรองผู้บัญชาการตำรวจแห่งชาติ อดีตผู้บัญชาการตำรวจนครบาล และอดีตผู้บัญชาการตำรวจภูธรภาค 2 เป็นหลานปู่ของหลวงบำราบประทุษฐ (นิล จุฑานนท์) เป็นนามสกุลที่ได้รับพระราชทานจากพระบาทสมเด็จพระมงกุฎเกล้าเจ้าอยู่หัว
พล.ต.อ.จงรัก จุฑานนท์ เกิดเมื่อวันที่ 6 เมษายน พ.ศ. 2493 ที่จังหวัดเพชรบุรี สำเร็จการศึกษามัธยมศึกษาจากโรงเรียนพรหมานุสรณ์จังหวัดเพชรบุรี มัธยมศึกษาตอนปลายจากโรงเรียนอำนวยศิลป์ ปริญญาตรี นิติศาสตรบัณฑิต เกียรตินิยมจากมหาวิทยาลัยธรรมศาสตร์ ปริญญาโท นิติศาสตรมหาบัณฑิต จากจุฬาลงกรณ์มหาวิทยาลัย สำเร็จเนติบัณฑิตไทย จากสำนักอบรมการศึกษากฎหมายแห่งเนติบัณฑิตยสภา ศึกษาในวิทยาลัยป้องกันราชอาณาจักร รุ่นที่ 4111 เป็นผู้ให้ความรู้ด้านกฎหมาย และการสอบสวนคนหนึ่งของสำนักงานตำรวจแห่งชาติ มีบุตร2คน คือว่าที่ร้อยตำรวจโท มงคลรักษ์ จุฑานนท์ และนายจุฑาเทพ จุฑานนท์
ชีวิตราชการส่วนใหญ่อยู่ในนครบาลมาโดยตลอด นับเป็นลูกหม้อขนานแท้ของกองบัญชาการตำรวจนครบาล โดย พล.ต.อ.จงรัก ดำรงตำแหน่งสำคัญมาแล้วหลายตำแหน่ง เช่น ผู้บัญชาการตำรวจนครบาล ผู้บัญชาการตำรวจภูธรภาค 2 จนเกษียณในตำแหน่งรองผู้บัญชาการตำรวจแห่งชาติ
วันที่ 4 กันยายน พ.ศ. 2551 เขาได้รับการแต่งตั้งเป็นกรรมการในกองอำนวยการแก้ไขสถานการณ์ฉุกเฉินตั้งแต่วันที่ 4 กันยายน 2551 ถึงวันที่ 14 กันยายน พ.ศ. 2551 ในรัฐบาล สมัคร สุนทรเวช
ในกลางปี พ.ศ. 2552 มหาวิทยาลัยราชภัฏสวนดุสิตได้ทำการสำรวจความคิดเห็นของประชาชนว่าใครคือผู้ที่เหมาะสมที่จะดำรงตำแหน่งผู้บัญชาการสำนักงานตำรวจแห่งชาติต่อจาก พล.ต.อ.พัชรวาท วงษ์สุวรรณ ปรากฏว่าประชาชนส่วนใหญ่ ร้อยละ 21.3 สนับสนุน พล.ต.อ.จงรัก
ในเดือนเมษายน พ.ศ. 2554 ได้รับเลือกให้เป็นสมาชิกวุฒิสภา (ส.ว.) ในแบบสรรหาพล.ต.อ.จงรัก สมรสกับ นางอรอนงค์ จุฑานนท์ มีบุตรชาย 2 คน ชื่อ ร.ต.ท.มงคลรักษ์ จุฑานนท์ และ นายจุฑาเทพ จุฑานนท์
ได้รับฉายาว่า "“นายพลองค์บาก”" จากกรณีที่เชิญ นายสมศักดิ์ เตชะรัตนประเสริฐ (เสี่ยเจียง) และ จา พนม มาตกลงจับมือกันเพื่อถ่ายทำหนังเรื่ององค์บาก 2 ให้เสร็จสิ้นหลังขัดแย้งในกองถ่ายมานาน
สามเกลอ (แก้ความกำกวม)
สามเกลอ อาจมีความหมายถึงสิ่งต่อไปนี้
UTC−09:00
UTC−9 เป็นเขตเวลาที่เวลาท้องถิ่นช้ากว่าเวลาสากลเชิงพิกัด 9 ชั่วโมง ใช้ใน
UTC−9 เป็น[[เขตเวลา]]ที่เวลาท้องถิ่นช้ากว่า[[เวลาสากลเชิงพิกัด]] 9 ชั่วโมง ใช้ใน
[[หมวดหมู่:ออฟเซตเวลาสากลเชิงพิกัด]]
[[es:Huso horario#UTC−09:00, V]]
]
รัฐบาลของประชาชน
รัฐบาลของประชาชน เป็นรายการโทรทัศน์ประเภทสนทนา เพื่อรายงานผลการปฏิบัติงานของรัฐบาลไทย ออกอากาศทุกวันอาทิตย์ เวลา 08.30-09.30 น. ทางสถานีวิทยุโทรทัศน์แห่งประเทศไทย (เอ็นบีที) โดยมี คณะทำงานโฆษกประจำสำนักนายกรัฐมนตรี เป็นผู้ดำเนินรายการ
นายณัฐวุฒิ ใสยเกื้อ โฆษกประจำสำนักนายกรัฐมนตรี แถลงว่า คณะทำงานโฆษกรัฐบาล ได้ขอความเห็นชอบจาก นายสมชาย วงศ์สวัสดิ์ นายกรัฐมนตรี ให้นำเวลาออกอากาศเดิมของรายการ "สนทนาประสาสมัคร" ในทุกวันอาทิตย์ ทางสถานีโทรทัศน์เอ็นบีที เวลา 08.30-09.30 น. มาเป็นออกอากาศเป็นรายการสด ชื่อ "รัฐบาลของประชาชน" ดำเนินรายการโดย คณะทำงานโฆษกประจำสำนักนายกรัฐมนตรี และจะมีการเชิญ นายกรัฐมนตรี รองนายกรัฐมนตรี หรือรัฐมนตรี สลับหมุนเวียนมาชี้แจง เรื่องที่เกี่ยวข้องกับการบริหารราชการแผ่นดิน หรือประเด็นสำคัญ ที่ต้องการชี้แจงให้ประชาชนทราบ ในทุกสัปดาห์
ทั้งนี้ ในสัปดาห์แรกที่ออกอากาศ คือวันที่ 26 ตุลาคม พ.ศ. 2551 นายสมพงษ์ อมรวิวัฒน์ รองนายกรัฐมนตรี และรัฐมนตรีว่าการกระทรวงการต่างประเทศ และ นายโอฬาร ไชยประวัติ รองนายกรัฐมนตรี เป็นผู้ร่วมรายการ โดยมี นายณัฐวุฒิ และ นางสาวศุภรัตน์ นาคบุญนำ รองโฆษกประจำสำนักนายกรัฐมนตรี เป็นผู้ดำเนินรายการ
เนื่องจากศาลรัฐธรรมนูญมีคำวินิจฉัยให้ยุบพรรคพลังประชาชน, พรรคชาติไทย และพรรคมัชฌิมาธิปไตย ในวันที่ 2 ธันวาคม พ.ศ. 2551 จึงทำให้ นายสมชาย วงศ์สวัสดิ์ นายกรัฐมนตรี ซึ่งดำรงตำแหน่งรองหัวหน้าพรรคพลังประชาชน ต้องถูกเพิกถอนสิทธิเลือกตั้งเป็นระยะเวลา 5 ปี และเป็นเหตุให้คณะรัฐมนตรีทั้งคณะสิ้นสุดทันที โดยรายการได้ออกอากาศเป็นครั้งสุดท้ายในวันที่ 30 พฤศจิกายน พ.ศ. 2551
ภัยพิบัติกระสวยอวกาศแชลเลนเจอร์
ภัยพิบัติกระสวยอวกาศแชลเลนเจอร์เกิดเมื่อวันที่ 28 มกราคม ค.ศ. 1986 โดยกระสวยอวกาศส่วนโคจร"แชลเลนเจอร์" (โอวี-099) (ภารกิจเอสทีเอส-51-แอล) ของนาซา แตกเป็นเสี่ยง ๆ 73 วินาทีหลังออกบิน ทำให้สมาชิกลูกเรือทั้งเจ็ดคนเสียชีวิต เป็นนักบินอวกาศของนาซาห้าคนและผู้ชำนาญพิเศษน้ำหนักบรรทุก (Payload Specialist) สองคน ยานอวกาศนั้นแตกทลายเหนือมหาสมุทรแอตแลนติก นอกชายฝั่งแหลมคะแนเวอรัล รัฐฟลอริดา เมื่อเวลา 11.39 เวลามาตรฐานตะวันออก (16:39 UTC) การแตกทลายของยานเริ่มหลังผนึกโอริงในเครื่องเร่งความเร็วจรวด (solid rocket booster, SRB) ด้านขวาหลุดออกเมื่อปล่อยจรวด ความล้มเหลวของโอริงทำให้มีรอยแตกตามข้อของ SRB ที่มันผนึกไว้ ทำให้แก๊สเผาไหม้แรงดันสูงจากในมอเตอร์จรวดแข็งรั่วออกมาภายนอกและมีผลต่อฮาร์ดแวร์ยึดข้อสนามท้ายเครื่อง SRB และถังเชื้อเพลิงภายนอกติดกัน ทำให้มีการแยกการยึดข้อสนามท้ายจรวดของ SRB ด้านขวามือและการล้มเหลวทางโครงสร้างของถังภายนอก แรงทางอากาศพลศาสตร์พังส่วนโคจรนั้น
สุดท้ายมีการกู้ส่วนลูกเรือและอีกหลายส่วนของยานจากพื้นมหาสมุทรหลังปฏิบัติการค้นหาและกู้ภัยอันยาวนาน ไม่ทราบเวลาตายของลูกเรือที่แน่ชัด ทราบว่าลูกเรือหลายคนรอดชีวิตการพังทลายขั้นต้นของยานอวกาศ กระสวยอวกาศนี้ไม่มีระบบหนี และแรงกระทกของส่วนลูกเรือกับผิวมหาสมุทรนั้นรุนแรงเกินกว่าจะรอดชีวิตได้
ภัยพิบัตินี้ทำให้โครงการกระสวยอวกาศหยุดชะงักไป 32 เดือน ประธานาธิบดีโรนัลด์ เรแกนมีคำสั่งแต่งตั้งคณะกรรมการโรเจอร์ส (Rogers Commission) เป็นคณะกรรมการพิเศษสอบสวนอุบัติเหตุนี้ คณะกรรมการพบว่าวัฒนธรรมองค์การของนาซาและกระบวนการในการตัดสินใจ เป็นปัจจัยสำคัญที่ทำให้เกิดอุบัติเหตุขึ้น ผู้จัดการของนาซาทราบตั้งแต่ ค.ศ. 1977 ว่าการออกแบบ SRB ของผู้รับเหมามอร์ตัน ทิโอโคล มีข้อบกพร่องที่อาจเป็นภัยร้ายแรงที่โอริง แต่พวกเขาไม่สามารถจัดการปัญหานี้อย่างเหมาะสม พวกเขายังละเลยคำเตือนจากวิศวกรเกี่ยวกับอันตรายในการปล่อยยานในวันที่มีอากาศเย็นในเช้านั้น และยังไม่รายงานความกังวลทางเทคนิคเหล่านี้แก่ผู้บังคับบัญชาได้
ชาวอเมริกันประมาณร้อยละ 17 เป็นพยานการปล่อยสดเพราะมีผู้ชำนัญพิเศษน้ำหนักบรรทุกคนหนึ่งคือ คริสตา แมคออลีฟ ซึ่งจะเป็นครูคนแรกในอวกาศ มีการรายงานอุบัติเหตุนี้ในสื่ออย่างกว้างขวาง มีการศึกษาหนึ่งรายงานว่า ชาวอเมริกันร้อยละ 85 ที่สำรวจทราบข่าวภายในหนึ่งชั่วโมง ภัยพิบัติ"แชลเลนเจอร์"ยังใช้เป็นกรณีศึกษาในการอภิปรายความปลอดภัยทางวิศวกรรมและจริยธรรมในที่ทำงานหลายครั้ง
ชัยวัฒน์ ไกรฤกษ์
นายชัยวัฒน์ ไกรฤกษ์ (24 ธันวาคม พ.ศ. 2504-) สมาชิกอดีตสภาผู้แทนราษฎร แบบบัญชีรายชื่อ สังกัดพรรครักประเทศไทย อดีตเลขาธิการพรรคต้นตระกูลไทย พรรคสู้เพื่อไทย และพรรครักประเทศไทย
ชัยวัฒน์ ไกรฤกษ์ จบการศึกษาชั้นมัธยมต้น จากโรงเรียนชิโนรสวิทยาลัย จบชั้นมัธยมปลาย จากโรงเรียนเทพศิรินทร์ จากนั้นได้ศึกษาจนสำเร็จการศึกษาระดับปริญญาตรี สาขานิติศาสตร์ จากมหาวิทยาลัยรามคำแหง และปริญญาโท จากคณะพัฒนาสังคม สถาบันบัณฑิตพัฒนบริหารศาสตร์ (นิด้า)
ชัยวัฒน์ ไกรฤกษ์ ประกอบอาชีพเป็นทนายความ เริ่มทำงานประจำที่สำนักงานบำรุงสุวิชา อภิศักดิ์ ต่อมาจึงได้เข้าร่วมงานทางการเมืองร่วมกับพรรคความหวังใหม่ พรรคกิจสังคม และลงสมัครรับเลือกตั้ง ส.ส.กรุงเทพมหานคร เขตที่ 3 สังกัดพรรคถิ่นไทย แต่ไม่ได้รับเลือกตั้ง จากนั้น ได้ย้ายมาร่วมงานการเมืองกับชูวิทย์ และเป็นเลขาธิการพรรคซึ่งชูวิทย์ก่อตั้ง ได้แก่ พรรคต้นตระกูลไทย พรรคสู้เพื่อไทย
ในระหว่างที่ชูวิทย์ลงสมัครรับเลือกตั้งเป็นผู้ว่าราชการกรุงเทพมหานคร ทำหน้าที่เป็นผู้อำนวยการเลือกตั้งของชูวิทย์ จากนั้น ได้ลงสมัครรับเลือกตั้ง ส.ส.กรุงเทพมหานคร เขต 11 สังกัดพรรครวมใจไทยชาติพัฒนา แต่ไม่ได้รับเลือกตั้งอีก ก็ย้ายกลับมาทำงานกับชูวิทย์ ในการจัดตั้งพรรคการเมือง ชื่อ พรรครักประเทศไทย ซึ่งในการเลือกตั้ง พ.ศ. 2554 ได้ลงสมัคร ส.ส. ระบบบัญชีรายชื่อ สังกัดพรรครักประเทศไทย ในลำดับที่ 2 และได้รับเลือกตั้งเป็น ส.ส.สมัยแรกในการเลือกตั้งครั้งนี้
ต่อมาในเดือนมกราคม พ.ศ. 2555 ได้ลาออกจากตำแหน่งเลขาธิการพรรครักประเทศไทย แต่เกิดข้อขัดแย้งกับชูวิทย์ในเรื่องการลาออกจากสมาชิกพรรค โดยชูวิทย์ไม่พอใจที่ชัยวัฒน์ลงมติไว้วางใจพลตำรวจเอก ประชา พรหมนอก และความสนิทสนมกับจตุพร พรหมพันธ์ ชูวิทย์ได้แถลงข่าวพร้อมทั้งนำวิดีโอการสนทนากับชัยวัฒน์ โดยมีใจความว่าชัยวัฒน์ มีส่วนได้ผลประโยชน์จากการสร้างถนนในพื้นที่จังหวัดนครศรีธรรมราช วันที่ 31 มกราคม 2556 กกต. มีมติเห็นชอบให้เสนอเรื่องไปยังประธานสภาผู้แทนราษฎร เพื่อส่งคำร้องขอให้ศาลรัฐธรรมนูญวินิจฉัยการสิ้นสุดความเป็นสมาชิกภาพการเป็น ส.ส.บัญชีรายชื่อ พรรครักประเทศไทย ของชัยวัฒน์ ไกรฤกษ์ ตามที่คณะกรรมการไต่สวนของกกต.เสนอ ซึ่งความเห็นของคณะกรรมการไต่สวนเห็นว่า การที่ชัยวัฒน์ลงลายมือชื่อในหนังสือลาออกจากเป็นสมาชิกพรรครักประเทศไทยจริง ตามกฎหมายแล้ว ถือว่าเมื่อหนังสือลาออกของชัยวัฒน์ ยื่นถึงนายทะเบียนสมาชิกพรรค การลาออกนั้นเป็นอันสมบูรณ์ จึงส่งผลให้สิ้นสุดสมาชิกภาพการเป็น ส.ส. ตามรัฐธรรมนูญมาตรา 106 (7)